sagorsarker/bangla-wikipedia huggingface dataset:
জান্দ্রো ওয়াগনার

জান্দ্রো ওয়াগনার (জন্ম: ২৯ নভেম্বর ১৯৮৭) হলেন একজন জার্মান পেশাদার ফুটবলার, যিনি বুন্দেসলিগার ক্লাব বায়ার্ন মিউনিখ এবং জার্মানি জাতীয় দলে একজন রক্ষণভাগের খেলোয়াড় হিসেবে খেলেন।
তিনি জার্মানি অনূর্ধ্ব-২১ দলের হয়ে সর্বমোট ৮টি ম্যাচ খেলে ৪টি গোল করেছেন, যার মধ্যে সুইডেনে অনুষ্ঠিত ২০০৯ উয়েফা ইউরোপিয়ান অনূর্ধ্ব-১৯ চ্যাম্পিয়নশিপের ফাইনালে করা ২টি গোল উল্লেখযোগ্য, যেখানে তারা ইংল্যান্ড অনূর্ধ্ব-২১ দলকে ৪–০ গোলে হারিয়ে চ্যাম্পিয়ন হয়েছে।
২০১৭ সালের জুন মাসে, ডেনমার্কের বিরুদ্ধে একটি প্রীতি ম্যাচ এবং ২০১৮ ফিফা বিশ্বকাপ বাছাইপর্বে সান মারিনোর বিরুদ্ধে ম্যাচের জন্য তিনি সর্বপ্রথম জাতীয় দলে ডাক পান। তিনি প্রতিযোগিতামূলক খেলায় ২০১৭ সালের ৬ই জুন তারিখে ডেনমার্কের বিরুদ্ধে অভিষেক করেন, যেখানে তার দল ১–১ গোলে ড্র করে। উক্ত খেলায় তিনি ৬০ মিনিটের অধিক সময় খেলেছিলেন। চার দিন পরে, তিনি সান মারিনোর বিরুদ্ধে খেলায় হ্যাট্রিক করেন, যেখানে তার দল ৭–০ গোলে জয়লাভ করে। তার খেলার ধরন দেখে জাতীয় দলের দল ম্যানেজার ইওয়াখিম ল্যোভ তার প্রশংসা করেছেন।
ওয়াগনার ২০১৭ সালে রাশিয়ায় অনুষ্ঠিত ২০১৭ ফিফা কনফেডারেশন্স কাপে অংশগ্রহণ করেছেন, যেখানে তারা বিজয়ী হয়েছিলেন। তিনি উক্ত প্রতিযোগিতায় অস্ট্রেলিয়ার বিরুদ্ধে ১৯শে জুন তারিখে প্রথম এবং একমাত্র ম্যাচটি খেলেছেন, উক্ত খেলায় তিনি বেশ কয়েকটি সহজ সুযোগ মিস করেছেন যেখানে তার দল ৩–২ গোলে জয়লাভ করেছে। পরবর্তীতে তার বদলে টিমো ওয়ের্নার এবং লার্স স্টিন্ডলের মতো খেলোয়াড়দের সুযোগ দেওয়া হয়, যার ফলে জার্মানি ফাইনালে চিলিকে হারিয়ে চ্যাম্পিয়ন হয়। ওয়াগনার আজারবাইজান এবং উত্তর আয়ারল্যান্ডের বিরুদ্ধে গোল করার মাধ্যমে ২০১৭ সালটি শেষ করেন।
অ্যাবাউট.মি

অ্যাবাউট.মি (, অ্যাবাউট ডট মি) হল ২০০৯ সালে অক্টোবরে প্রতিষ্ঠিত হওয়া এক ব্যক্তিগত ওয়েব হোস্টিং পরিষেবা। এর সহ-প্রতিষ্ঠাতারা হলেন রায়ান ফ্রেইটাস, টনি কনরাড, ও টিমথি ইয়ং।
এই ওয়েবসাইটির মাধ্যমে একজন ব্যক্তি একটি পৃষ্ঠা তৈরি করতে পারে, যেখানে সে তার বিভিন্ন অনলাইন প্রোফাইল (যেমন: ইউটিউব, ফ্লিকার ইত্যাদি), সোস্যাল নেটওয়ার্কিং পরিষেবাসমূহের প্রোফাইল (যেমন: ফেসবুক, টুইটার, গুগল প্লাস, লিঙ্কডইন, ইনস্টাগ্রাম, টামলার ইত্যাদি), এবং অন্য ওয়েবসাইটের সংযোগ বা লিঙ্কসমূহ দিতে পারে। এই পৃষ্ঠাটির উল্লেখযোগ্য বৈশিষ্ট্য এই যে, একজন ব্যক্তি সব অনলাইন লিঙ্ক একই স্থানে পেতে পারে। এছাড়া পৃষ্ঠাটির পৃষ্ঠভূমিতে একটি ছবি আপলোড করা যায়, এবং সংক্ষেপে জীবনীও সংযোগ করা যায়।
আনুষ্ঠানিক মুক্তির মাত্র চার দিন পরে, ২০ ডিসেম্বর ২০১০ তারিখে এ ও এল অ্যাবাউট.মি-কে কিনে নেয়। সহ-প্রতিষ্ঠাতা টনি কনরাড এক সাক্ষাৎকারে ওয়েবসাইটটি ১.৩ মিলিয়ন আমেরিকান ডলারে বিক্রি হয় বলে জানান।
২০১২ সালের মে মাসের এলেক্সার তথ্য অনুসারে অ্যাবাউট.মি ওয়েবসাইটটি স্পেনে অনেক বেশি ব্যবহার করা হয়। তার পরের স্থান যথাক্রমে কানাডা, আর্জেন্টিনা, আমেরিকা, এবং মেক্সিকোর।
ফ্লিপকার্ট

ফ্লিপকার্ট প্রাইভেট লিমিটেড হল একটি ভারতীয় ই-কমার্স কোম্পানী, যার সদর দপ্তর বেঙ্গালুরুতে এবং সিঙ্গাপুরে একটি প্রাইভেট লিমিটেড কোম্পানী হিসাবে অন্তর্ভুক্ত । কোম্পানী প্রাথমিকভাবে অন্যান্য পণ্যের বিভাগ যেমন ভোক্তা ইলেকট্রনিক্স, ফ্যাশন, গৃহস্থালির প্রয়োজনীয় জিনিসপত্র, মুদি এবং জীবনযাত্রার পণ্যগুলিতে বিস্তৃত হওয়ার আগে অনলাইন বই বিক্রয়ের উপর কাজ করে।
পরিষেবাটি প্রাথমিকভাবে অ্যামাজন ইন্ডিয়া এবং দেশীয় প্রতিদ্বন্দ্বী স্ন্যাপডিলের সাথে প্রতিযোগিতা করে। ২০১৭ সালের মার্চ পর্যন্ত, ভারতীয় ই-কমার্স শিল্পে ফ্লিপকার্টের ৩৯.৫% বাজার শেয়ার ছিল। ফ্লিপকার্টের পোশাক বিভাগে একটি প্রভাবশালী অবস্থান রয়েছে, এটি মিত্র অধিগ্রহণের দ্বারা শক্তিশালী হয়েছে এবং ইলেকট্রনিক্স এবং মোবাইল ফোন বিক্রিতে অ্যামাজনের সাথে "নেক অ্যান্ড নেক" হিসাবে বর্ণনা করা হয়েছে ।
আই আই টি দিল্লির দুজন প্রাক্তন ছাত্র শচীন বানশাল এবং বিন্নী বানশাল ২০০৭ সালে ফ্লিপকার্টের জন্ম দেন। নিজের এই কোম্পানীটি খোলার আগে থেকে দুজন আমাজন ডট কমের কর্মচারী ছিলেন, প্রথমে তারা ওয়ার্ড অফ মাউথ (মৌখিক প্রচার) ব্যবস্থার মাধ্যমে নিজের ব্যবসা জনপ্রিয়করণের ব্যব্স্থা গ্রহণ করেন। তার কিছু মাস পর ফ্লিপকার্ট ডট কম নিজের প্রথমটি বই John Woodর Leaving Microsoft to Change the World বিক্রী করতে সক্ষম হয়, 
বর্তমানে ফ্লিপকার্ট ভারতের প্রায় ৩০টা এমন ওয়েবসাইটের মধ্যে সর্ববৃহৎ বই বিক্রেতা 
বর্তমান ফ্লিপকার্টে প্রায় ১১ নিযুত বই উপলব্ধ, প্রথমে বই থেকে আরম্ভ হওয়া স্টোরটি ২০১০ সাল থেকে সিডি, ডিভিডি, মোবাইল ফোন, মোবাইল ফোনের বিভিন্ন সামগ্রী, কম্পিউটার ইত্যাদি নিজেদের তালিকাও অন্তর্ভুক্ত করে, ২০১১ সালে এই তালিকাও বিভিন্ন ঘরোয়া সামগ্রী যেমন রান্নাঘরের সামগ্রী, পড়ার ঘরের সামগ্রী, শরীর চর্চার সামগ্রী ইত্যাদি যোগ হয়। বর্তমান ফ্লিপকার্টের মোট কর্মচারীর সংখ্যা ৪৫০০
প্রথম অবস্থায় দুই বানশালের নিজেদের মূলধন দ্বারা (৪০০,০০০)আরম্ভ করা ফ্লিপকার্টে, ২০০৯ সালে এসেল এবং টাইগার গ্লোবাল ইণ্ডিয়া (২০১০ সালে ১০ নিযুত এবং জুন ২০১১তে ২০ নিযুত). অধিক মূলধন বিনিয়োগ করে।
ফ্লিপকার্ট অধিগ্রহণ করা বিভিন্ন কোম্পানীর তালিকা এইধরনের, 
ফ্লিপকার্টের তথ্য অনুসারে বিগত কয়েকটি বছরে তাদের বিক্রীর পরিমাণ এইধরনের, বৃত্তীয় বর্ষ ২০০৮-০৯ ৪০ নিযুত, বৃত্তীয় বর্ষ ২০০৯-১০ে ২০০ নিযুত এবং বৃত্তীয় বর্ষ ২০১০-১১ে ৭৫০ নিযুত । গড় হিসাবে ফ্লিপকার্টে প্রতি মিনিটে প্রায় ২০টা সামগ্রীর বিক্রী হয় এই হিসাবে ২০১৪ থেকে ফ্লিপকার্টের মোট আয়ের পরিমাণ(revenue) প্রায় ৫০০০ কোটি (১০০ কোটি) হবে ।
কোম্পানীর মুখ্য কার্যালয় ব্যাঙ্গালোরের কোরামাংগলাতে অবস্থিত, তাছাড়া দেশের বিভিন্ন স্থানে ফ্লিপকার্টের শাখা কার্যালয় এবং গুদামঘর আছে, মুখ্য গুদাম ঘর সমূহ নিচের শহর সমূহে অবস্থিত, 
ফ্লিপকার্ট ২০১০ সালে বই বিক্রী আরম্ভ করে, ২০১০ সালে তারা তালিকাতে বিভিন্ন মিডিয়া (সংগীত, চলচ্চিত্র এবং ভিডিও গেমস) এবং মোবাইল ফোন অন্তর্ভুক্ত করে।
২০১১ সালে ক্যামেরা, কম্পিউটার, কলম এবং বিভিন্ন কার্যালয়ের সামগ্রী, কম্পিউটারের আনুষঙ্গিক সামগ্রী, গার্হস্থ্য এবং রান্নাঘরের সামগ্রী, স্বাস্থ্যরক্ষার সামগ্রী, অডিও প্লেয়ার, টেলিভিশন ফ্লিপকার্টে উপলব্ধ হয়।
২০১২ সালে এই তালিকাও সৌন্দর্য চর্চার সামগ্রী, ঘড়ি, মোনা, দিনলিপি ইত্যাদি অন্তর্ভুক্ত হয়।
ফেব্রুয়ারি ২০১২ ফ্লিপকার্ট ফ্লাইট ডিজিটাল সংগীতের দোকান আরম্ভ করে। ফ্লাইট থেকে গ্রাহক যেকোনো ডিজিটাল সংগীত কেনার পর ডাউনলোড করতে পারে।
ফেকিং নিউজ

ফেকিং নিউজ () হল একটি ভারতীয় ব্যঙ্গাত্মক সংবাদ বা প্রহসনমূলক সংবাদের ওয়েবসাইট। এই ওয়েবসাইট ভারতের রাজনীতি এবং সমাজ জীবনের ওপরে আধারিত ব্যঙ্গের সাথে মিথ্যা সংবাদ পরিবেশন করা হয়। এই ওয়েবসাইটটির মধ্যে ভারতের দূরদর্শন এবং সংবাদ পরিষেবার সাথে জড়িত তথ্যপূর্ণ প্রবন্ধও প্রকাশিত হয়। ২০০৮ সালের ১৫ সেপ্টেম্বর তারিখে এই ব্যঙ্গাত্মক ওয়েবসাইটটি আরম্ভ করা হয়েছিল। 
ব্লগের রূপে দৈনিক প্রকাশিত এই ওয়েবসাইটটিতে Pagal Patrakar (বাংলা: পাগল পত্রকার) ছদ্মনামের একজন ব্লগার ব্যঙ্গাত্মক সংবাদসমূহ লেখেন। বাংলায় পাগল পত্রকারের অর্থ হল উন্মাদ সাংবাদিক। শুরুতে বেনামী ভাবে লিখতে আরম্ভ করা এই ব্লগটি দিল্লীর একজন ব্যবস্থাপনা পরামর্শদাতা রাহুল রৌশন কর্তৃক প্রতিষ্ঠিত হয়েছিল।
ভারতবর্ষে তুলনামূলকভাবে নতুন হলেও পাশ্চাত্য দেশসমূহে বহুলভাবে প্রচলিত বিদ্রুপ এবং হাস্যরস সহিত ব্যঙ্গাত্মকাত্মক সংবাদের পত্রিকা ছিল আমেরিকা যুক্তরাষ্ট্রের "দ্য অনিঅন"। ফেকিং নিউজ ভারতে এই ধারা প্রবর্তন এবং প্রচলনের ক্ষেত্রে অগ্রগণ্য ওয়েবসাইটসমূহের মধ্যে অগ্রণী এবং অন্যতম। এলেক্সার সাম্প্রতিক র্যাঙ্কিং অনুযায়ী, সমগ্র বিশ্বে ইংরাজী ভাষায় প্রকাশিত ব্যঙ্গাত্মক ওয়েবসাইটসমূহের ভিতরে দি অনিঅন-এর পরে ফেকিং নিউজ দ্বিতীয় স্থান অধিকার করেছে।
ওই সাইটে প্রকাশিত দুটি ব্যঙ্গ প্রতিবেদন Unable to attract even a single girl, frustrated man sues Axe এবং Men talking loud on mobile during movies have smaller penises অন্য একটি ভারতীয় ওয়েবসাইট Indiainfo.com সত্য সংবাদ হিসাবে ভুলক্রমে পরিবেশন করতে গিয়ে ২০০৯ সালের ২১ অক্টোবর তারিখে নিজের ওয়েবসাইটটি প্রকাশ করেছিল। এছাড়াও, পরবর্ত্তী পর্যায়ে "Axe" সম্পর্কীয় সংবাদটি ভারতের বাইরেও অন্যান্য দেশের বহু ওয়েবসাইট এবং ব্লগ সত্য সংবাদ হিসেবে প্রকাশিত হয়।, সাম্প্রতিককালে টাইমস অব্ ইণ্ডিয়ার ২০১১ সালের ২৭ মে' এবং ২৫ সেপ্টেম্বরের সংখ্যায় এই ব্যঙ্গাত্মক সংবাদ দুটি পুনরায় প্রকাশিত, এবং এই দুটি সংবাদ নাগরিক কিংবদন্তি হিসেবে পরিচিত হয়। Unable to figure out Google Wave, youngster kills himself শীর্ষক অন্য একটি ফেকিং নিউজ OneIndia.com নামের ওয়েবসাইটির দ্বারা ২০০৯ সালের ১০ নভেম্বর তারিখে সত্য ঘটনা হিসেবে প্রকাশিত হয়েছিল।
বেণুধর শর্মা

বেণুধর শর্মা (, ) সাহিত্য একাডেমি পুরস্কার লাভ করা দ্বিতীয় অসমীয়া ব্যক্তি। এছাড়াও তিনি একজন সাহিত্যিক, প্রত্নতত্ত্ববিদ, সাংবাদিক, সমাজ সংস্কারক,ইতিহাসবিদ, গবেষক এবং ভারতের স্বাধীনতা সংগ্রামের একজন অগ্রগণ্য মুক্তিযোদ্ধা ছিলেন। ১৯৫৬ সালের অসম সাহিত্য সভার সভাপতি পদে অধিষ্ঠিত হয়েছিলেন। তার সাহিত্যে ইতিহাসের তথ্য ভরে থাকার জন্য তাকে ইতিহাস রত্ন, ইতিহাসর যাদুকর ইত্যাদ ববহুি নামেও বিভূষিত করা হয়েছিল। রত্নকান্ত বরকাকতীদেব বেনুধর শর্মাকে ইতিহাস সূর্য আখ্যা দিয়ে সম্মান জানান। তরুণ অসমের সম্পাদক এবং প্রথম অসমীয়া দৈনিক সংবাদপত্র দৈনিক বাতরির সহকারী সম্পাদকের দায়িত্ব বহন করেছিলেন।
বেণুধর শর্মাই ১৮৯৪ সালের ১৫ নভেম্বর অসমের শিবসাগর জেলার চারিঙে জন্মগ্রহণ করেছিলেন। তার পিতা স্বর্গীয় ডিম্বেশ্বর শর্মা এবং মাতা স্বর্গীযা় তুলসী দেবী।
বেণুধর শর্মা শিবসাগরের চারিঙে প্রাথমিক শিক্ষা গ্রহণ করেন, তার পরে ১৯১৫ সালে শিবসাগর সরকারী উচ্চ মাধ্যমিক বিদ্যালয়ের থেকে প্রবেশিকা পরীক্ষায় সুখ্যাতিতে উর্ত্তীন হন। উচ্চ শিক্ষা গ্রহণের জন্য কলিকতা গিয়েছিলেন যদিও অসহযোগ আন্দোলনে অংশ গ্রহণ করার জন্য তার উচ্চ শিক্ষা অর্ধেক হয়ে যায়। বেণুধর শর্মা কিছুদিনের জন্য শিবসাগরের ফুলেশ্বরী উচ্চ মাধ্যমিক বিদ্যালয় এবং যোরহাটের বেজবরুয়া উচ্চ মাধ্যমিক বিদ্যালয়ে শিক্ষকতা করে কর্ম জীবনের শুরু করেছিলেন। তিনি হাতী মহলাতে কাজ করার থেকে দোকান দিয়ে বিভিন্ন কাজ করে তিনি জীবন যুদ্ধে অগ্রণী হন। এর মধ্যে ঘরফলীয়া কংগ্রেছ নামে একটা রাজনৈতিক দল খুলে রাজনীতিরও কিছুদিন পাঠ নিয়েছিলেন। তিনি প্রথম অসমীয়া দৈনিক সংবাদপত্র দৈনিক বাতরির সহকারী সম্পাদক এবং ডিব্রুগড় থেকে প্রকাশ হওয়া তরুণ অসমেরও তিনি সম্পাদক ছিলেন।
১৯৮১ সালের ২৬ ফেব্রুয়ারিতে তার মৃত্যু ঘটে৷
গ্রন্থ সংকলন
 
গ্রন্থ সংকলন (ইংরাজী)
পাইক প্রথা

পাইক প্রথা আহোমদের রাজত্ব কালে প্রচলিত এক প্রথা ছিল। বিশ্বাস করা হয় যে, এই প্রথাটি দক্ষিণ-পূর্ব এশিয়াতে প্রচলিত ছিল। আহোমরা ১২২৮ খ্রীষ্টাব্দে অসমে আসার পরে এই প্রথার প্রচলন করে। এই প্রথাটিকে ১৬০৯ খ্রীষ্টাব্দে মোমাই তামূলী বরবরুয়া ঢঢঢঢঢকিছুপরিবর্তন করে নতুনভাবে প্রচলন করেন। বিজ্ঞরা মত প্রকাশ করেনন যে, এই পাইক প্রথাই আহোমদের পতনের মূল কারণ ছিল।
আহোম রাজ্যের রাজবংশীয় লোক, পুরোহিত, উচ্চ বর্গের জাতি অথবা দাসদের বাদ দিয়ে পনেরো থেকে পঞ্চাশ বছর বয়সী সকল পুরুষকে "পাইক" বলা হত। স্বর্গদেউ রুদ্র সিংহর সময়ে প্রায় ১৭১৪ খ্রীষ্টাব্দে মোট জনসংখ্যার প্রায় ৯০% শতাংশ লোক এই শ্রেণীর অন্তর্গত ছিল।
অসমের প্রাপ্তবয়স্ক মানুষদেরকে কিছু পদে বিভক্ত করা হয়েছিল। প্রতি পদে নৌকা তৈরি করা, নৌকা সজা, গৃহ নির্মাণ করা, রসদ যোগান দেওয়া, আলি-পদূলি নির্মাণ করা, রাজস্ব তোলা, হাতী ধরা, শেন চাওয়া, হাবি-বন পরিদর্শন করা ইত্যাদি বিভিন্ন কর্ম ছিল। পদগুলির ওপরে ফুকন, বরুয়া, রাজখোয়া প্রভৃতি ছিল।
শিবদৌল

শিবদৌল শিবসাগর জেলার, শিবসাগর শহরের শিবসাগর পুখুরীর (বরপুখুরী) পারে অবস্থিত। রাজা শিবসিংহ প্রথমা রাণী বররজা ফুলেশ্বরী কুঁয়রীর মৃত্যুর পরে তার এক বোন দ্রৌপদীকে বিবাহ করে অম্বিকা কুঁয়রী বা মদাম্বিকা নাম দিয়ে বররজা করেছিলেন। এই কুঁয়রীর নির্দেশক্রমে ১৭৩১ খ্রিষ্টাব্দে সোণর কোলসির সাথে শিবদৌল, দেবীদৌল এবং বিষ্ণু দৌল নির্মাণ করার সঙ্গে শিবসাগর পুকুর খোঁড়া হয়েছিল। এই শিবদৌল অসমের সব দৌলের মধ্যে বড় দৌল। আনুমানিক এই দৌলর উচ্চতা ১২০ হাত এবং দৌলটির ওপর থাকা কলসির উচ্চতা ৭.৫ ফুট। শিবদৌলর কলসিটিতে থাকা সোনা নেওয়ার জন্য অনেকে কলসিটি হাতাতে চেয়েছিল, কিন্তু কলসিটি বা সোনা নিতে পারেনি। ১৯৫০ সালের ভূমিকম্পে কলসিটি খসে পড়েছিল যদিও একে আগের স্থানে স্থাপন করা হয়। এই দৌলটিতে সর্বদা শিবের পূজা অর্চনা হয়। শিবরাত্রিতে এই দৌলের কাছে একটি বড় মেলা হয়।
ইরুধি ছুত্রু

ইরুধি ছুত্রু () হচ্ছে ২০১৬ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি নারীদের মুষ্টিযুদ্ধ নিয়ে যেটি পরিচালনা করেন সুধা কোঙ্গারা যিনি একজন নারী। চলচ্চিত্রটিতে মুখ্য ভূমিকায় তামিল চলচ্চিত্রের জনপ্রিয় অভিনেতা আর. মাধবন অভিনয় করেন একজন মুষ্টিযুদ্ধ প্রশিক্ষক হিসেবে, আর তার বিপরীতে নায়িকা হিসেবে একদম নতুন অভিনেত্রী রিতিকা সিংকে নেওয়া হয়। রিতিকা এড়িল মাদি নামের এক গরিব বস্তির মেয়ের চরিত্রে অভিনয় করেন যিনি পরে একজন সফল মুষ্টিযোদ্ধায় পরিণত হন। চলচ্চিত্রটি ২৯ জানুয়ারি ২০১৬ তারিখে মুক্তি পায়।
চলচ্চিত্রটি হিন্দি ভাষায় অনুবাদ করে একই সঙ্গে 'ছালা খাড়ুছ' নামে মুক্তি দেওয়া হয়েছিলো। রিতিকা সিং এই চলচ্চিত্রটির জন্য ফিল্মফেয়ার সেরা অভিনেত্রী পুরস্কার - তামিল পেয়েছিলেন আর মাধবন পেয়েছিলেন সেরা অভিনেতা হিসেবে ফিল্মফেয়ার পুরস্কার।
ভূজ বিমানবন্দর

ভূজ বিমানবন্দর (আইএটিএ: বিএইচজে, আইসিএ: ভিএবিজে) ভারতের গুজরাত রাজ্যের কচ্ছ জেলার ভূজে অবস্থিত একটি অন্তর্দেশীয় বিমানবন্দর। এটি ভূজ শহর থেকে ১৬৪ কিমি (প্রায় ১০০ মাইল) উত্তরে অবস্থিত।
বিমানবন্দরটি ২৫৭ ফুট (৭৮ মিটার) উচ্চতায় অবস্থিত এবং এটি মোট ৮৩২ একর (৩৩৭ হে) জমিতে গড়ে উঠেছে। এটি ভারত-পাকিস্তান সীমান্ত থেকে ৩০ মাইল (৪৮ কিমি) অভ্যান্তরে ভারতে অবস্থিত। 
১৯৭১ সালের ভারত-পাকিস্তান যুদ্ধে পাকিস্তানি বিমানবাহিনীর বোম্বারদের নপল বোমাগুলির দ্বারা বিমানবন্দরটি ধ্বংস হয়ে যায়। ১৪ টি বোমা এবং ২২ রকেটের আক্রমণে দ্বারা ১৪ দিনের মধ্যে ৩৫ বার বিমান হামলা হয় বিমানবন্দরটিতে। বিমানবন্দরের নিকবর্তী মাধপার গ্রামকের ৩০০ জন মহিলাকে যুদ্ধকালীন সময়ে বিমানবন্দর পুনঃনির্মাণের কাজ শেষ করার জন্য ৭২ ঘণ্টার মধ্যে দেওয়া হয়। পরে ভারত সরকার থেকে এই মহিলাদের ₹৫০,০০০ টাকার নগদ অর্থ মূল্য পুরস্কার দিয়ে সম্মানিত করা হয়। 
ভূজ বিমানবন্দরে একটি টার্মিনাল বা প্রান্তিক রয়েছে যা সমস্ত যাত্রীদের আগমন এবং প্রস্থান পরিচালনা করে। টার্মিনাল একই সময়ে ৩৫০ যাত্রীকে পরিচালনা করতে পারে। বিমানবন্দরের টার্মিনালটি ৭১,৯২০ বর্গ ফুট (৬,৬৮২ বর্গ মিটার) এলাকা নিয়ে গড়ে উঠেছে এবং টার্মিনাল ভবনের প্রথম তলার মেঝের আয়োতন ১৪,৮৮০ বর্গ ফুট (১,৩৮২ বর্গ মিটার)। বিমানবন্দরে দুটি বোর্ডিং গেট রয়েছে এবং এই গেট দ্বারা ২০০ জন যাত্রী আগমন এবং ২০০ জন যাত্রী প্রস্থান। করতে সক্ষম। টার্মিনাল ভবনে চারটি চেক ইন কাউন্টার এবং একটি নিরাপত্তা কাউন্টার আছে। একটি প্রবেশ পথ এবং ভারতীয় বিমানবন্দর কর্তৃপক্ষ দ্বারা সরবরাহিত একটি এক্স-রে ব্যাগ স্ক্যানার রয়েছে। 
বিমানবন্দরটি এয়ারবাস এ৩২০ -এর আকারে উড়োজাহাজ পরিচালনা করতে পারে, আর বিমানবন্দরের অ্যাপ্রন একই সময়ে দুটি বোয়িং ৭৩৭-৮০০ বিমানের দাড়ানোর ব্যবস্থা করতে পারে। ভূজ বিমানবন্দরে অবস্থিত একটি স্থায়ী হেলিপ্যাড রয়েছে। 
২০০৫ সালে কচ্ছ থেকে সংসদ সদস্য, পুস্পদান গোধাবি এবং গুজরাতের ততকালীন মুখ্যমন্ত্রী নরেন্দ্র মোদি বিপ্লবী মুক্তিযোদ্ধা শ্যামজি কৃষ্ণ বর্মা]]র ধামে বিমানবন্দরের নামকরণ করার জন্য বেসামরিক বিমান মন্ত্রণালয়ের কাছে একটি অনুরোধ করেন। তারপর বেসামরিক বিমান চলাচল মন্ত্রী প্রফুল প্যাটেল এই অনুরোধ প্রত্যাখ্যান করে বলেছিলেন "বিদেশিদের বিমানবন্দরটি খুঁজে পেতে সক্ষম হবে না যদি বিমানবন্দর নাম পরিবর্তন করা হয়।"
সাদমা

সাদমা () হচ্ছে ১৯৮৩ সালে মুক্তিপ্রাপ্ত একটি হিন্দি চলচ্চিত্র যেটি তামিল চলচ্চিত্র শিল্পের পরিচালক বলু মহেন্দ্র পরিচালনা করেন আর এটি বলু'র নিজেরই পূর্বের বছরে মুক্তিপ্রাপ্ত তামিল চলচ্চিত্র "মুনড্রাম পিরাই"-এর পুনর্নির্মাণ ছিলো। চলচ্চিত্রটিতে তামিল চলচ্চিত্রের মতই মুখ্য ভূমিকায় কমল হাসন এবং শ্রীদেবীকে নেওয়া হয় এবং শ্রীদেবী তার "মুনড্রাম পিরাই" এর মতই নেহালতা নামের একটি চরিত্রে অভিনয় করেন।
চলচ্চিত্রটির আসল সংস্করণ মুনড্রাম পিরাই ব্যবসাসফল এবং জনপ্রিয় হলেও "সাদমা" কিছুই অর্জন করতে পারেনি যদিও পরে এটিকে শ্রীদেবী অভিনীত অন্যতম সেরা হিন্দি চলচ্চিত্র বিবেচনা করা হয়।
নেহালতা (শ্রীদেবী) একজন যুবতী, আধুনিক মেয়ে, দুর্ভাগ্যবশত একটি দুর্ঘটনায় পড়েন, যার পর তিনি তার স্মৃতির অংশ হারিয়ে ফেলেন।
ডাক্তার তাকে ক্ষতস্থানবিহীন স্মৃতিচিহ্ন দিয়ে নির্ণয় করে যা তাকে ছয় বা সাত বছর বয়সী স্মৃতিশক্তি ও বুদ্ধিমত্তা দিয়ে ছেড়ে দেয়।
একদিন, কিছু অপরাধী খুঁজে পায় যে তার জঘন্য আবদ্ধতা আছে, এবং তার কাছ থেকে তার টাকা বের করার জন্য তার বাবা-মায়ের কাছ থেকে তাকে অপহরণ করে এবং একটি পতিতালয়ে দূরে বিক্রি করে দেয়।
সৌভাগ্যক্রমে, ভদ্রমহিলার ভিতরে তিনি সোমু (কমল হাসান) পূরণ করেন- একজন স্কুল শিক্ষক যিনি বুঝতে পারেন যে সে ব্যবসায়ের মধ্যে প্রতারিত হয়েছে এবং তাকে উদ্ধার করে। তিনি উটতে তার বাড়ীতে নিয়ে যান, যেখানে তিনি তার নানীর সাথে থাকেন এবং তার যত্ন নিতে শুরু করেন।
তিনি নেহালাতকে রেশমী হিসাবে সম্বোধন করেন, যা পতিতালয়ে তার জন্য দেওয়া ছদ্মনাম ছিল।
রেম্মী সোমুর যত্নের সাথে পাল্লা দিয়ে বেশ কয়েক মাস কাটান একসঙ্গে একটি আশ্চর্যজনক এবং নির্দোষ সম্পর্ক যা স্নেহ ও প্রেমের মধ্যে দরকষাকষি করে।
সোমু তার বোনের স্ত্রীকে অনুসরণ করে, যিনি সামুতে আকৃষ্ট হন, যদিও সোমুর কখনো কখনো তার অনুভূতি অনুভব করে না। এটা দেখায় যে, বাইরের জগতে যেসব কামনা বাসনা আছে যা সোমু ও রেশমি এর সম্পর্কের মধ্যে কোন স্থান নেই।
কয়েক মাস পর, প্রতিবেশীদের কাছ থেকে পরামর্শ নিয়ে, সোমু অবশেষে রেশমি গ্রামের মেডিকেল চিকিত্সককে নিয়ে যান এবং তাকে সুস্থ করে তোলে এবং তার স্মরণে তার দুর্ঘটনার দিকে ফিরে আসে যখন সে তার স্বামীর কাছে ফিরে আসে। প্রতিবেশী ও চিকিৎসাবিদরা তার বাবা-মাকে আসতে এবং তার জীবিত এবং ভাল দেখতে এখন কলকাতা।
পিতা-মাতা আসেন এবং আনন্দিত হন, তারা সবাই গ্রামে চিকিৎসকের কাছে কৃতজ্ঞতা জ্ঞাপন করে, যাকে বলা হয় "সোমু" নামে একজন মানুষকে কৃতজ্ঞতা জানানোর জন্য যারা তাকে চিকিৎসার জন্য নিয়ে যায়। যাইহোক, পিতা-মাতা এখানে আর থাকতে পারছেন না, তাই তারা "ধন্যবাদ" বলে প্রার্থনা করে এবং সোমু ও জিপি-এর জন্য কিছু উপহার রেখে চলে যায় এবং তারপর চা পরে তাদের মেয়েদের সাথে চলে যায়। পুনরায় ঐক্যবদ্ধ পরিবারটি সেই দিনটি ট্রেনকে হোম মিট হোমে ফেরত পাঠায় ..
যখন সোমু রাহমীকে সেই দিন পরে দেখা করতে আসেন, তখন গ্রামবাসী ও জিপি থেকে বেরিয়ে এলেন রেশমি এবং তার বাবা-মায়েরা অনেক দিন আগে ছেড়ে চলে গেছেন এবং দেরি হয়ে গেছেন। গন্তব্যস্থলে তিনি ট্রেনটি অনুসরণ করেন।
তিনি রেশমি পূরণ করেন কিন্তু দুর্ভাগ্যবশত তার সমস্ত প্রচেষ্টা সত্ত্বেও, তিনি তার প্রতি উদাসীন। তাই, তিনি একটি হৃদয় ভাঙা সোমুকে ত্যাগ করেন যা তার "রেশমী" এবং ঐক্যবদ্ধ সম্পর্কের সাথে যুক্ত ছিলো যে তারা একবার সংক্ষিপ্তভাবে ভাগ করে নিয়েছে।
ইলাইয়ারাজা ছিলেন গানগুলোর সুরকার।
প্রত্যেকের থেকে তাঁর সামর্থ্য অনুসারে, প্রত্যেককে তাঁর প্রয়োজন অনুসারে

"প্রত্যেকের থেকে তাঁর সামর্থ্য অনুসারে, প্রত্যেককে তাঁর প্রয়োজন অনুসারে" একটি শ্লোগান যা লুই ব্ল্যাংক প্রথম ১৮৫১ সালে ব্যবহার করেছিলেন। পরে এই শ্লোগানের আগের একটি রূপ এটিয়েন গেব্রিয়েল মরেলির দ্য কোড অব নেচারে দৃশ্যমান হয়েছিল। এই শ্লোগানকে কার্ল মার্ক্স ১৮৭৫এ নিজের "গোথা কর্মসূচির সমালোচনায়" জনপ্রিয় করে তুলেছিলেন। নীতিটি পণ্য, পুঁজি এবং সেবার মুক্ত উপলব্ধি এবং বিতরণ বোঝায়। মার্ক্সবাদী দর্শন তেমনিভাবে হয় এক উন্নত সাম্যবাদী ব্যবস্থায় উৎপাদিত পণ্য এবং সেবার উভয় দিক দিয়ে। সমাজবাদের পূর্ণ বিকাশ এবং অত্যুন্নত উৎপাদন শক্তি একে বাস্তবায়িত করার কথা বলে।
নিচে মার্ক্সের গোথা কর্মসূচির সমালোচনা থেকে পাঠটি দেওয়া হয়েছে:
যদিও মার্ক্সকে প্রায় এই শ্লোগানের স্রষ্টা আখ্যা দেয়া হয়, তবে এই শ্লোগান ১৮৫১র লুই ব্ল্যাঙ্কের সমাজবাদী আন্দোলনে বহুলভাবে ব্যবহৃত হয়েছিল। বাক্যের শ্রেয়ত্ব ফরাসি ইউটোপিয়ান এটিয়েন গেব্রিয়েল মরেলিকে প্রদান করা হয় যিনি নিজের ১৭৫৫র কোড অব নেচারে বলেছিলেন যে "পবিত্র এবং মৌলিক নিয়ম যা সমাজের সকল প্রতিবন্ধকতা গুড়িয়ে ফেলবেই"
কোনো কোনো বাক্যের উৎস নূতন নিয়ম বলা হয়। প্রেরিতদের কার্য্যে জেরুজালেমের বিশ্বাসসমূহের সম্প্রদায়ের লোকদের জীবনধারা সাম্প্রদায়িক (ব্যক্তিগত দখল না থাকা) ছিল এবং এই কথা ব্যবহৃত হয়েছিল: ""পরে যাহার যেমন প্রয়োজন, তাহাকে তেমনি দেওয়া হইত"" ():
মার্ক্সের মতে এটি প্রযোজ্য হবে তেমন এক সমাজে যেখানে প্রযুক্তিগত বিকাশ এবং সামাজিক অনুষ্ঠানের ফলে সামগ্রীর উৎপাদনে শারীরিক শ্রমের দরকারই থাকবে না। অর্থাৎ, "শ্রম জীবনের মাধ্যম নয়, পরে জীবনের মুখ্য প্রয়োজন হবে"। মার্ক্সের মতে, তেমন সমাজে মানুষ কোনো সামাজিক বাধ্যতা না থাকায় শ্রম করবে কারণ শ্রম হবে আনন্দদায়ক এবং সৃষ্টিশীল এক কর্ম। মার্ক্স "প্রত্যেকের থেকে তাঁর সামর্থ্য অনুযায়ী" সকলে যেভাবে পারে সেভাবে শ্রম করতে হয় বলে কেবল বোঝাননি, বরঞ্চ বুঝিয়েছেন যে সকলের নিজের প্রতিভা শ্রেষ্ঠভাবে বিকাশ করতে হয়।
নিজেকে তলার খোপের সাম্যবাদে থাকা বক্তব্য বলে সোভিয়েট সংঘ "প্রত্যেকের থেকে তাঁর সামর্থ্য অনুযায়ী প্রত্যেককে তাঁর কর্ম অনুযায়ী" অনুসরণ করেছিল।
মুক্তিবাদী ঈশ্বরাধ্যয়ন একে খ্রীষ্টানদের ন্যায়ের মতের সাথে সুসংগত বলে, পরে অনেক খ্রীষ্টান বলেন যে প্যারাবেল অব দ্য ট্যালেন্টস "প্রত্যেকের থেকে তাঁর সামর্থ্য অনুযায়ী" বোঝায়, কিন্তু "প্রত্যেককে তাঁর প্রয়োজন অনুযায়ী" সূচিত করে না।
জামালগঞ্জ কয়লা ক্ষেত্র

জামালগঞ্জ কয়লা ক্ষেত্র জয়পুরহাট জেলার জামালগঞ্জে অবস্থিত একটি কয়লা ক্ষেত্র। ১৯৬২ সালে কয়লা ক্ষেত্রটি আবিষ্কৃত হয়। ১১.৬৬ বর্গকিলোমিটার এলাকাজুড়ে কয়লা ক্ষেত্রটি বিস্তৃত। এখানে কয়লার স্তরের গভীরতা ১১৫৪ মিটার। মজুদ কয়লার পরিমাণ ৫৪৫০ মেট্রিক টন।
১৯৬২ সালে যুক্তরাষ্ট্রের সহায়তায় তখনকার খনিজ ও জ্বালানি শক্তি কমিশন জয়পুরহাট জেলার জামালগঞ্জে ১১টি ক্ষেত্র চিহ্নিত করেন। এই এলাকার ৬৭০ থেকে ১০৬২ মিটার গভীরে উন্নতমানের হাই ভলাটাইল বিটুমিনাস কয়লার সন্ধান পাওয়া যায়।
২০১৫ সালের ২১শে জুন বাংলাদেশের পেট্রোবাংলার সাথে ভারতের মাইনিং এসোসিয়েটস প্রাইভেট লিমিটেডের একটি চুক্তি স্বাক্ষরিত হয়। তারা পরীক্ষা করে দেখে কয়লার ফাঁকের আনুবীক্ষণিক স্তরে কি পরিমাণ মিথেন গ্যাস রয়েছে। ২০১৮ সালে পেট্রোবাংলা এই কয়লা ক্ষেত্রের উত্তর-পশ্চিমাংশের ১৫ বর্গকিলোমিটার এলাকায় প্রথম ধাপে সম্ভাব্যতা যাচাই করে কয়লা উত্তোলনের উদ্যোগ গ্রহণ করে।
জলে জঙ্গলে

জলে জঙ্গলে হচ্ছে ২০১৮ সালে মুক্তিপ্রাপ্ত একটি বাংলা চলচ্চিত্র যেটি নিতিশ রায় পরিচালনা করেন, চলচ্চিত্রটি একটি সায়েন্স-ফিকশন থ্রিলার এবং ইংরেজি চলচ্চিত্র 'ক্রোকোডাইল টুঃ ডেথ সোয়াম্প' এর অনুকরণে নির্মিত।
মিঠুন চক্রবর্তী এক 'পাগল' বিজ্ঞানী ।তিনি কুমিরকে প্রফেশনাল প্রাণীর কাছে ফিরিয়ে আনার জন্য পৃথিবীর লক্ষ লক্ষ বছর আগের কুমিরের মস্তিষ্ক প্রসারিত করার চেষ্টা করছেন। জ্যাকি শ্র‌ফ তার প্রতিদ্বন্দ্বী । যিনি নিজের পার্কের জন্য বিপজ্জনক কুমিরের নিয়ন্ত্রণ নিতে চায়।
চলচ্চিত্রটির কয়েকটি দৃশ্য পশ্চিম মেদিনীপুরের প্রয়াগ ফিল্ম সিটিতে শুটিং করা হয়, এবং শুটিং ২০১২ এর শুরুতে সম্পূর্ণ হয়ে যায়, কিন্তু ডেভলপমেন্ট হরর এ আটকে পড়ে এবং অবশেষে ৬ জানুয়ারি ২০১৮ তারিখে মুক্তি পায়।
এই ছবিটি এক পাগল বিজ্ঞানী (মিঠুন) দ্বারা পরিচালিত একটি গবেষণার উপর ভিত্তি করে তৈরি , যিনি একটি সুন্দর কুমির নিয়ে আসেন। ডলফিনের মতো, এই কুমিরের বুদ্ধিমত্তা প্রতিস্থাপিত হয়েছিল ।সেই মুহুর্তে, একজন প্রবাসী (জ্যাকি) এই প্রকল্পটি দেখেন। তিনি তার নিজের জুরাসিক পার্ক নির্মাণ করতে চান এবং এই কুমিরের উপর নিয়ন্ত্রণ পেতে চান।
ভিভিইআর

ওয়াটার-ওয়াটার পাওয়ার রিঅ্যাক্টর (ডব্লিউডব্লিউভিইআর), অথবা ভিভিইআর (; রূপান্তর ভোদো-ওয়াদিওনি এনারগেটিস্স্কি রিঅ্যাক্তর; ইংরেজি: ওয়াটার-ওয়াটার পাওয়ার রিঅ্যাক্টর) হল প্রাথমিকভাবে বিকশিত চাপযুক্ত জল চুল্লী ডিজাইনের একটি সিরিজ, যা সোভিয়েত ইউনিয়নে (এখন রাশিয়া) ওক্ব গিডরপ্রেস দ্বারা উন্নিত হয়। এর বিদ্যুৎ উৎপাদন ক্ষমতা ৭০ থেকে ১২০০ মেগাওয়াট পর্যন্ত, যা ১৭০০ মেগাওয়াট পর্যন্ত বাড়ানো যায়। ভিভিইআর পাওয়ার স্টেশন ছিল বা দ্বারা ভবিষ্যতে ব্যবহৃত হবে আর্মেনিয়া, বাংলাদেশ, বেলারুশ, বুলগেরিয়া, চীন, চেক প্রজাতন্ত্র, মিশর, ফিনল্যান্ড, জার্মানি, জর্দান, হাঙ্গেরি, ভারত, ইরান, স্লোভাকিয়া, ইউক্রেন, রাশিয়া, তুরস্ক এবং ভিয়েতনাম।
প্রথম ভিভিইআর ১৯৭০ সালে নির্মিত হয়েছিল। ভিভিইআর-৪৪০ মডেল ভি২৩০ সবচেয়ে সাধারণ নকশা ছিল, ৪০০ মেগাওয়াট বৈদ্যুতিক শক্তি উত্‍পন্ন হত। ভি২৩০ একটি অনুভূমিক বাষ্প জেনারেটর সঙ্গে ছয় প্রাথমিক কুল্যান্ট নিয়োগ করে। ভিভিইআর-৪৪০ এর একটি সংশোধিত সংস্করণ, মডেল ভি২১৩, সোভিয়েত ডিজাইনারদের দ্বারা গৃহীত প্রথম পরমাণু সুরক্ষিত পণ্য ছিল। এই মডেল অন্তর্ভুক্ত জরুরী কোর কুলিং এবং অক্জিলিয়ারী খাদ্যে ব্যবস্থা হিসেবে আপগ্রেড দুর্ঘটনা স্থানীয়করণ সিস্টেম।
১৯৭৫ সালের পরে বৃহত্তর ভিভিইআর-১০০০ তৈরি করা হয়েছিল এবং একটি স্প্রে বাষ্প দমন সিস্টেমের সাথে কনট্রেনমেন্ট-টাইপ কাঠামোর মধ্যে একটি চার লুপ সিস্টেম রয়েছে। ভিভিইআর চুল্লী ডিজাইন স্বয়ংক্রিয় নিয়ন্ত্রণ, প্যাসিভ নিরাপত্তা এবং পশ্চিমা তৃতীয় প্রজন্মের পারমাণবিক চুল্লি সঙ্গে যুক্ত প্রতিরোধ সিস্টেম এর সাথে অন্তর্ভুক্ত করা হয়।
ভিভিইআর-১২০০ বর্তমান সংস্করণটি নির্মাণের জন্য প্রস্তাবিত, ভিভিইআর-১০০০ এর বিবর্তন হচ্ছে ক্ষমতা বৃদ্ধি, যার আউটপুট ১২০০ মেগাওয়াট (মোট) এবং অতিরিক্ত প্যাসিভ নিরাপত্তা বৈশিষ্ট্য প্রদান করে।
২০১২ সালে, রোসাটম বলে যে, ভবিষ্যতে এটি ব্রিটিশ এবং মার্কিন নিয়ন্ত্রক কর্তৃপক্ষের সঙ্গে অভিপ্রেত হবে। যদিও, একটি ব্রিটিশ লাইসেন্সের জন্য ২০১৫ এর আগে আবেদন করা অসম্ভাব্য ছিল।
খালাসপীর কয়লা ক্ষেত্র

খালাসপীর কয়লা ক্ষেত্র বাংলাদেশের রংপুর জেলার খালাসপীর নামক স্থানে অবস্থিত একটি কয়লা ক্ষেত্র। ১৯৮৯ সালে এটি আবিষ্কৃত হয়।কয়লা ক্ষেত্রটির বিস্তৃতি ১২.৫৬ বর্গকিলোমিটার। এখানে কয়লার স্তরের গভীরতা ২৫৭ থেকে ৪৮৩ মিটার এবং মজুদ কয়লার পরিমাণ ৬৮৫ মিলিয়ন মেট্রিক টন।
দীঘিপাড়া কয়লা ক্ষেত্র

দীঘিপাড়া কয়লা ক্ষেত্র বাংলাদেশের দিনাজপুর জেলার নবাবগঞ্জের দীঘিপাড়ায় অবস্থিত একটি কয়লা ক্ষেত্র। এটি ১৯৯৫ সালে বাংলাদেশ ভূতাত্ত্বিক জরিপ অধিদপ্তর আবিষ্কার করেন। দীঘিপাড়া হচ্ছে দেশের দ্বিতীয় কয়লাখনি যেখান থেকে কয়লা তোলার উদ্যোগ গ্রহণ করা হয়।
কয়লা ক্ষেত্রটি আবিষ্কারের দীর্ঘ ২২ বছর পর বাংলাদেশ সরকার ২০১৭ সালে খনিটি উন্নয়নের উদ্যোগ নেয়। এটির উন্নয়ন ও তদারকির দায়িত্বে আছেন দিনাজপুরের বড় পুকুরিয়া কয়লা খনি কর্তৃপক্ষ। ১৯৯৫ সালে দিনাজপুরের নবাবগঞ্জ ও হাকিমপুর উপজেলায় দীঘিপাড়া কয়লাখনিটি আবিষ্কার করে ভূ-তাত্ত্বিক জরিপ অধিদপ্তর (জিএসবি)। এরা খনির সম্ভাব্য মোট আয়তন নির্ধারণ করেছে ২৪ বর্গকিলোমিটার। এই খনিটির উন্নয়নে ২০০৫ সালে পেট্রোবাংলাকে লাইসেন্স দেওয়া হয়। ইতোমধ্যে পেট্রোবাংলা খনির ৪ হাজার হেক্টর ভূমি বড়পুকুরিয়া খনি কর্তৃপক্ষের কাছে হস্তান্তর করেছে। প্রাথমিক তথ্য অনুযায়ী দীঘিপাড়া এলাকায় বিভিন্ন স্তরে প্রায় ৮৬৫ মিলিয়ন টন কয়লার মজুদ রয়েছে। 
বড়পুকুরিয়া কয়লাখনি কর্তৃপক্ষের সঙ্গে জার্মানির মিরবাগ কনসালটিং ইন্টারন্যাশনাল ও ফুগরো এবং অস্ট্রেলিয়ার রাঞ্জ পিনকোক মিনারকো এর যৌথ কনসোর্টিয়ামের চুক্তি হয়। যেখানে, জরিপে মোট ব্যয় ধরা হয় ১৬৭ কোটি টাকা। চুক্তি অনুযায়ী প্রকল্পের মেয়াদ ১ জুন ২০১৭ হতে ৩০ সেপ্টেম্বর ২০১৯ পর্যন্ত মোট ২৭ মাস ছিল। চুক্তির আওতায় আগে সংগ্রহ করা সকল তথ্য পরীক্ষা করা, তৃতীয় মাত্রার ভূকম্পন (থ্রি-ডি সাইসমিক) জরিপ, টপোগ্রাফিক সমীক্ষা, অনুসন্ধান কূপ খনন, খনির নকশা এবং প্রকল্পের সম্ভাব্যতা যাচাই করা হয়। 
দীঘিপাড়ায় সর্বোচ্চ ৪৩৪.৪৯ মিটার এবং সর্বনিম্ন ৩২৩ মিটার গভীরে ৭২.৩৬ মিটার থেকে ৪৭.২৯ মিটার পুরুত্বের কয়লার স্তর আছে। দীঘিপাড়া কয়লাখনিতে কয়লা ছাড়াও প্রায় ২০০ টন সিলিকা বালু এবং সাদামাটি আছে। এই সিলিকা বালু ও সাদামাটি গ্লাস ফ্যাক্টরিতে এবং সাদামাটি সিরামিক কাজে ব্যবহার করা যাবে।
বক্সার (২০১৮-এর চলচ্চিত্র)

বক্সার হচ্ছে ২০১৮ সালে মুক্তিপ্রাপ্ত সঞ্জীব বর্ধণ পরিচালিত একটি বাংলা চলচ্চিত্র। চলচ্চিত্রটিতে শিখর শ্রীবাস্তব নামের নতুন অভিনেতার অভিষেক দ্বারা শুরু হয় এবং এনা সাহা মুখ্য ভূমিকায় ছিলেন। চলচ্চিত্রটির সঙ্গীত এসভিএফ মিউজিক দ্বারা বের হয়।
১৮ বছর বয়সী এক ছেলের গল্প যে বক্সার, রনি যারা জীবনের লাইসেন্স অর্জন করেছে কিন্তু ক্রস করার জন্য অনেক বাধা আছে, সেখানে ভুল বা রাস্তার রাস্তা থাকতে পারে কিন্তু বক্সারের উপরে যেতে হবে। এই চলচ্চিত্রে বক্সিং রিং রনি এর জন্য একটি রূপক। এখানে যুদ্ধ হল সহিংসতার জন্য নয় কিন্তু জীবনের সহনশীলতা অনুভব করা। এখানে সব ব্যথা এবং ক্ষত ট্রফি জন্য নয় কিন্তু তার প্রথম প্রেম, জিনিয়া থেকে জীবনের পাঠ শিখতে। সৌমিত্র চট্টোপাধ্যায়, লাবণী সরকার এবং রজতাভ দত্ত চরিত্রগুলির একটি সুন্দর চিত্রনাট্য। শিখর শ্রীবাস্তব এবং এনা সাহা তাদের প্রধান ভূমিকা পালন করেছেন
গীতা ফোগাট

গীতা ফোগাট (জন্ম ১৯৮৮ সালের ১৫ ডিসেম্বর) একজন ভারতীয় মহিলা ফ্রিস্টাইল কুস্তিগির। ২০১০ সালে কমনওয়েলথ গেমস কুস্তিতে ভারতের প্রথম স্বর্ণপদক জিতেছেন এমন একজন ফ্রিস্টাইল কুস্তিগির। তিনি অলিম্পিক সামার গেমসের জন্য যোগ্যতা অর্জনকারী প্রথম ভারতীয় মহিলা কুস্তিগিরও।
গীতা ফোগাট হরিয়ানায় ভিওয়ানি জেলার বালালী গ্রাম থেকে এসেছেন। কুস্তিগির এবং দ্রোণাচার্য পুরস্কার প্রাপক মহাভীর সিং ফোগাটের কন্যা এবং শিষ্যা। তার বোন ববিতা ফোগাট এবং তার খুড়তুত বোন, ভিনেশ ফোগাট কমনওয়েলথ গেমসে স্বর্ণ পদকপ্রাপ্ত। কমনওয়েলথ গেমসের ২০১৪ সংস্করণে তাদের নিজ নিজ বিভাগে স্বর্ণ পদক জয় করেন। তার কনিষ্ঠ বোন, রিতু ফোগাটও আন্তর্জাতিক পর্যায়ে কুস্তিগির এবং ২০১৬ সালের কমনওয়েলথ কুস্তি চ্যাম্পিয়নশিপে স্বর্ণপদক জিতেছেন। তার ছোট বোন, সঞ্জিতা ফোগাটও একজন কুস্তিগির।
২০ নভেম্বর ২০১২ সালে তিনি সহকর্মী কুস্তিগির পবন কুমারকে বিয়ে করেন।
গীতা, পাঞ্জাবের জলন্ধরে মহিলা ফ্রিস্টাইলে ৫৫ কেজি শ্রেণিতে স্বর্ণপদক জিতেছেন।
২০১০ দিল্লিতে, অনুষ্ঠিত কমনওয়েলথ গেমসে, গীতা, ভারতের কুস্তিতে মহিলা ফ্রিস্টাইল ৫৫ কেজি শ্রেণিতে প্রথমবার স্বর্ণপদক জিতেছেন এবং তিনি অস্ট্রেলিয়ার এমিলি বেনস্টেডকে ১-0, ৭-0 স্কোরে পরাজিত করে।
২০১২ সালের এপ্রিলে কাজাখস্তানের আলমাতি, FILA এশিয়ান অলিম্পিক যোগ্যতা টুর্নামেন্ট প্রতিযোগিতায় গীতা স্বর্ণপদক জিতেছেন। তার প্রধান কোচ পি.পি. যাদব এবং বিদেশী বিশেষজ্ঞ রায়ান দোবো'র নির্দেশনায় নেতাজি সুভাষ ন্যাশনাল ইনস্টিটিউট অব স্পোর্টস (এনএসএনআইএস), পাতিয়ালাতা কঠোর প্রশিক্ষণ করেছিলেন। কানাডিয়ান টোনিয়া ভারবিকের (১-৩) এ গীতাকে হারায়। কানাডার ফাইনালে যাওয়ার পর থেকে তিনি ব্রোঞ্জ পদক জয় করার সুযোগ পান কিন্তু "repechage round",এ তিনি প্রথম খেলায় ইউক্রেনের ল্যাজারেভার কাছে হেরে যান।
২০১২ সালের ওয়ার্ল্ড রেস্টলিং চ্যাম্পিয়নশিপে গীতা, ব্রোঞ্জ পদক জিতেছেন।
২০১২ এশিয়ান কুস্তি চ্যাম্পিয়নশিপে গীতা, ব্রোঞ্জ পদক জিতেছেন।
২০১৩ কমনওয়েলথ গেমসে ৫৯ কেজি মহিলা ফ্রিস্টাইলে, গীতা, রৌপ্য পদক জিতেছেন।
২০১৫ এশিয়ান গেমস ৫৯ কেজি মহিলা ফ্রিস্টাইলে, গীতা, ব্রোঞ্জ পদক জিতেছেন।
২০১৬ সালের ২৩শে ডিসেম্বর মুক্তিপ্রাপ্ত চলচ্চিত্র, 'দঙ্গল', গীতা এবং তার বোনের গল্পের উপর ভিত্তি করে তুলে ধরা হয়। ফাতিমা সানা শেখ গীতা চরিত্রে অভিনয় করেছিলেন এবং জায়রা ওয়াসিমের দ্বারা ছোট গীতার চরিত্রটি চিত্রিত হয়। কুস্তিগির পূজা ধান্ডাকে প্রাথমিকভাবে ব্লকবাস্টার 'দঙ্গল' (চলচ্চিত্র) তে তার বোন, ববিতা কুমারী ফোগাটের ভূমিকায় অভিনয় করার জন্য নির্বাচিত করা হয়েছিল, যা তিনি নিজের চোট আঘাতের কারণে অভিনয় করতে পারেনি এবং পরবর্তী কালে তিনি বাস্তব জীবনে, জাতীয় চ্যাম্পিয়নশিপে গীতাকে পরাজিত করেন।
জুহু বিমানবন্দর

জুহু বিমানবন্দর (আইসিএও: ভিএজেজে) ভারতের মুম্বাই মহানগরীর উচ্চমানের আবাসিক এলাকা জুহুতে অবস্থিত। এটি ছোট সাধারণ বিমান। বিমানবন্দরটি বিমান পরিবহন এবং হেলিকপ্টার পরিষেবার জনওয ব্যবহার করা হয়। ১৯২৮ সালে ভারতের প্রথম বেসামরিক বিমান চলাচল ঘাঁটি হিসাবে এটি প্রতিষ্ঠিত হয়। জুহু বিমানবন্দর দ্বিতীয় বিশ্বযুদ্ধের সময় এবং আগে মুম্বই শহরের প্রধান বিমানবন্দর হিসেবে কাজ করেছিল। ১৯৪৮ সালে বাণিজ্যিক উড়ানগুলি জুহু বিমানবন্দরের ২ কিমি পূর্বে নির্মিত বড় আকারের আরএএফ সান্তারাক্রুজ বিমানবন্দরে স্থানান্তরিত করা হয়। ১৯৩২ সালে জেআরডি টাটা জহুর বিমানবন্দরে অবতরণ করে, এবং ভারতের প্রথম তালিকাভুক্ত বাণিজ্যিক মেল পরিষেবা উদ্বোধন করে।
আজ, জুহু বিমানবন্দ মুম্বাই থেকে সব হেলিকপ্টার পরিষঘবা পরিচালনা করে। এই বিমানবন্দরে বোম্বে ফ্লাইং ক্লাব এবং বেশ কয়েকটি এক্সিকিউটিভ এবং হাল্কা বিমান এবং গ্লাইডারও রয়েছে। ২৮ শে সেপ্টেম্বর ২০১০ সালে, বিমানবন্দরটি থেকে বড় আকারের বিমান চালনার জন্য ভারতীয় বিমানবন্দর কর্তৃপক্ষ (এএআই), কর্তৃক বিমানবন্দরের সম্প্রসারণ এবং বিমানবন্দরের রানওয়ে সমুদ্রের মধ্যে প্রসারিত করার প্রস্তাব দেয়, তবে পরিবেশ ও বন মন্ত্রণালয় প্রস্তাবটিকে খারিজ করে এবং নির্মাণের অনুমতি দেয়নি। ২০১১ সালের নিউ কোস্টাল রেগুলেশন জোন (সিআরজেড) নিয়ম অনুযায়ী রাস্তায় রাস্তাঘাটের অনুমতি দেওয়া হয়েছে, ভারতের বিমানবন্দর কর্তৃপক্ষ ২০১২ সালের জানুয়ারিতে ঘোষণা করেছিল যে, আবার সমুদ্রের মধ্যে জুহু বিমানবন্দরে রানওয়েটি সম্প্রসারণের পরিকল্পনা করবে। 
বিমানবন্দরটি ১৯২৮ সালে একটি উন্মুক্ত এয়ারফিল্ড হিসেবে চালু হয়। এটি শিক্ষার জন্য, বোম্বাই ফ্লাইং ক্লাবের দ্বারা শিক্ষণ, আনন্দ-ভ্রমণ এবং বিমান ভ্রমণের জন্য ব্যবহৃত হয়। ক্লাবের কর্মকাণ্ড সীমিত ছিল, কারণ জুহুর বিমানবন্দর বর্ষার সময় ব্যবহারের উপযুক্ত ছিল না। ১৯৩২ সালের বিমানবন্দরের ভূমি ভাগের অনেক অগ্রগতি সাধিত হয়েছে, যদিও ওই বছর বর্ষার সময় বিমানবন্দরটি ব্যবহারের জন্য উপযুক্ত ছিল না। ভারতে সিভিল এভিয়েশন পিতা জে.আর.ডি টাটা, ১৯ শে অক্টোবর, ১৯৩২ সালে, পস মথ বিমানে করাচিতর ড্রইং রোডের বিমানবন্দরের থেকে অহমেদাবাদ বিমানবন্দর হয়ে জুহু বিমানবন্দরে মেইল পাঠানোর জন্য তার প্রথম যাত্রা শুরু করে। টাটা এয়ারমেল সার্ভিসের নামটি বলা হয় পুণে, বেল্লারী এবং মাদ্রাজ রুটে পরিচালিত এই একই মেল পরিষেবাকে। এই বিমান সংস্থা এয়ার ইন্ডিয়া র জন্মস্থান দিয়েছে। ১৯৩২ সালে ১ জন বিমানচালক, ২ টি পিস্টন ইঞ্জিন উড়োজাহাজ, একটি পুস মথ এবং একটি লেপার্ট মথের সাথে ২ জন অভিভাবক মেকানিক ছিল বিমান সংস্থা। বিমানবন্দরে দুটি বিটুমিনাস রানওয়ে রয়েছে। যার মধ্যে একটি পূর্ব থেক পশ্চিম অভিমুখে এবং অন্যাটি উত্তর-উত্তরপশ্চিম থেকে দক্ষিণ-দক্ষিণপূর্ব অভিমুখে ১৯৩৬ সালে স্থাপিত হয়। এই সময়ে বর্ষাকালের সময় বিমানবন্দরটি জলমগ্ন হওয়ার কারণে উড়ানগুলিকে পুনাতে স্থানান্তর করা হতো। ১৯৩৯ সালে বিমানবন্দরের জন্য একটি তৃতীয় রানওয়ে নির্মাণের পরিকল্পনা করা হয়েছিল, কিন্তু পরিকল্পনা সফল হয়নি। এটি দ্বিতীয় বিশ্বযুদ্ধের সময় এবং এর আগে শহরের বিমানবন্দর হিসেবে কাজ করেছিল।
প্রাগৈতিহাসিক আসাম

প্রাগৈতিহাসিক আসামের লিখিত ইতিহাস পুরাণ, তন্ত্র শাস্ত্র ইত্যাদিতে সীমিত। প্রাচীন কালে আসাম প্রাগজ্যোতিষ নামে পরিচিত ছিল। মহীরঙ্গ (সম্ভবতঃ ময়রঙ্গ) দানব নামক একজন অনার্য রাজা প্রাগজ্যোতিষে রাজত্ব করার উল্লেখ পাওয়া যায়। তার মৃত্যুর পরে এক বংশর হটকাসুর, সম্বরাসুর এবং রত্নাসুর নামের তিনজন রাজা রাজসিংহাসনে উঠেছিলেন। তাদের পরে কিরাত রাজা ঘটক বা ঘটকাসুর প্রাগজ্যোতিষের রাজসিংহাসনে বসেন। নরকাসুর ঘটককে যুদ্ধে পরাজিত করে নিজে রাজা হয়।
পুরাণ, তন্ত্র শাস্ত্র ইত্যাদিতে নরকাসুরের বিষয়ে উল্লেখ আছে। কালিকা পুরাণে নরককে ধরিত্রী বা ভূমিদেবীর পুত্র বলে অভিহিত করা হয়েছে। সেই নরকের বংশকে ভৌম বংশ বলেও জানা যায়। নরক বিদর্ভ রাজকন্যা মায়াকে বিয়ে করেছিল। গুয়াহাটির কামাখ্যা মন্দির এবং ওঠার সিঁড়ি নরকাসুর তৈরি করেছিল।
শ্রীকৃষ্ণের হাতে নরকাসুরের মৃত্যু হওয়ার পরে তার পুত্র ভগদত্ত প্রাগজ্যোতিষের রাজা হয়। কালিকা পুরাণ, ভাগবত পুরাণ, বিষ্ণু পুরাণ এবং মহাভারতের অনেক জায়গায় ভগদত্তর বীরত্ব এবং পরাক্রমের উল্লেখ আছে। তিনি কুরুক্ষেত্র যুদ্ধে (অনুমানিক ৯৫০ খ্রী:পূ:) বহু হাতীর সাথে একদল কিরাত এবং চীনা সৈন্য নিয়ে কৌরবদের পক্ষ নিয়ে যুদ্ধ করেছিলেন। ভগদত্তর পরে তার পুত্র (কিছুসংখ্যকর মতে এক ভাই) বজ্রদত্ত প্রাগজ্যোতিষের রাজা হন।
কৌটিল্য (খ্রী:পূ: চতুর্থ-তৃতীয় শতক) প্রাগজ্যোতিষ রাজ্যর কয়েকটি স্থানের নাম উল্লেখ করেছেন।
প্রাচীন কালে প্রাগজ্যোতিষ রাজ্যর বাইরেও অসমে ডবকা (নগাঁও), কদলি (নগাঁও), মণিপুর , হিড়িম্বা এবং ত্রিপুরা নামের কয়েকটি রাজ্য থাকার কথা পাওয়া যায়৷ পুরানো অসমে রাজত্ব করা অন্যান্য রাজার মধ্যে কুণ্ডিল্য বা বিদর্ভ রাজ্যর রাজা ভীষ্মক, শোণিতপুরের বাণরাজা, নরশংকর বা নাগাক্ষ রাজা, দেবেশ্বর অন্যতম৷
কিংবদন্তি মতে শিবভক্ত বাণরাজার কন্যা ঊষার সাথে শ্রীকৃষ্ণর নাতি অনিরুদ্ধর প্রণয়ের সম্পর্ক গড়ে উঠেছিল এবং তারা গোপনে গন্ধর্ব প্রথা মতে বিবাহপাশে আবদ্ধ হয়েছিল। বাণরাজা এই কথা জানতে পেরে অনিরুদ্ধকে বন্দী করে রাখেন এবং তখন শ্রীকৃষ্ণ সসৈন্যে শোণিতপুর আক্রমণ করেন। এদিকে শিবও তার ভক্তকে রক্ষা করতে সেনাবাহিনী নিয়ে শোণিতপুরে উপস্থিত হন। এর ফলশ্রুতিতে শিব এবং শ্রীকৃষ্ণর মধ্যে তুমুল যুদ্ধ বাঁধে। এই-ই বিখ্যাত হরি-হরের যুদ্ধ।
অন্য এক কিংবদন্তি মতে শ্রীকৃষ্ণের মহিষী রুক্মিণী শদিয়ার কাছের কুণ্ডিল রাজার কন্যা ছিলেন। ইহা প্রমাণ করে যে সেই সময়ের আসামের সাথে ভারতের অন্য প্রানে্তর বৈবাহিক সম্বন্ধ পর্যন্ত চলত।
কানাই বরশী বোয়া শিলালিপি

অসমীয়া লিপির মূল ব্রাহ্মী এবং তাঁর বিকশিত রূপ গুপ্ত লিপি বলে নির্দ্ধারণ করা হয়েছে। অসমীয়া লিপিটি অসমের বিভিন্ন স্থানে উদ্ধার হওয়া শিলালেখ তথা তামার ফলকসমূহে ব্যবহৃত লিপির বিকাশপ্রাপ্ত এক রূপ। এই কানাই বরশী বোয়া শিলালিপি বা কানাই বরশী বোয়া শিলার তুরুস্ক ক্ষয়ের ফলকটি হল এখনও পর্যন্ত আবিস্কৃত সম্পূর্ণ অসমীয়া অক্ষরের প্রথম ফলক।
কানাই বরশী বোয়া শিলালিপি বা কানাই বরশী বোয়া তুরস্ক ক্ষয়ের লিপিটি উত্তর গুয়াহাটিতে অবস্থিত। উত্তর গুয়াহাটির মণিকর্ণেশ্বর মন্দিরের কাছে, রংমহলের পূর্ব দক্ষিণ কোণে থাকা হাবি কটা মুক্ত করায় ফলকটি উদ্ধার হয়।
ফলকটির প্রথম সংবাদ তুলে ধরেন সোণারাম চৌধুরী। তিনি অসম উপত্যকা বিভাগের কমিশনার কর্ণেল পি.আর.টি. গর্ডনকে ফলকটির কথা জানান। গর্ডনে সবিশেষ গুরুত্ব বুঝে 'কামরূপ অনুসন্ধান সমিতি'র ১৯১৯ সালের বছরের অধিবেশনে 'এ রক ইনস্ক্রিপশন'(A Rock Inscription) নামক একটি প্রবন্ধ পাঠ করেন।
পরবর্তী কালে ফলকটির বিষয়ে নানা আলোচনা, প্রবন্ধ প্রকাশ পেয়েছে। সেইগুলির ভিতরে পদ্মনাথ ভট্টাচার্য্য ইণ্ডিয়ান হিষ্টরিকেল কোয়ার্টারলি (Indian Historical Quarterly),(ডিসেম্বর ১৯২৭) এবং কামরূপ শাসনাবলী র ভূমিকায় করা আলোচনা, কনকলাল বরুয়া 'আর্লি হিষ্ট্রী অব কামরূপ' (Early History of Kamrupa) গ্রন্থে, সোণারাম চৌধুরী 'রংমহল' শীর্ষক প্রবন্ধে (আবাহন ২-৫ সংখ্যা), সর্বেশ্বর কটকী 'অসমর শিলর ফলি' (মিলন ১.২, ১৮৪৫ শক) নামের প্রবন্ধ এবং মহেশ্বর নেওগ 'প্রাচ্য-শাসনাবলী'তে করা আলোচনা উল্লেখযোগ্য।
ড০ মহেশ্বর নেওগের প্রাচ্য-শাসনাবলী গ্রন্থে উল্লেখ থাকা মতে ফলকটির পাঠ হ'ল:
এর অর্থ হ'ল "১১২৭ শকের চৈত্র মাসের ১৩ দিনের দিনা কামরূপে এসে তুরস্কগণ ধ্বংসপ্রাপ্ত হয়।"
১২০৬ খ্রীষ্টাব্দে তুর্কী সুলতান মহম্মদ জীবন বকতিয়া যখন কামরূপ আক্রমণ করে, তখন কামরূপ রাজ্যর রাজধানী ছিল উত্তর গুয়াহাটি। সেই সময়ে কামরূপ রাজ্যের রাজা ছিলেন পৃথু। কামরূপী সেনা এবং তুর্কী সেনার মধ্যে প্রবল যুদ্ধ হয়। এই যুদ্ধে কামরূপী সেনা তুর্কী সেনাকে পরাস্ত করে।
কানাই বরশী বোয়া শিলার তুরস্ক ক্ষয়ের ফলক তুরস্ক সেনা ধ্বংস হওয়ার ঘটনার এক ঐতিহাসিক দলিলই নয়, এটি ত্রয়োদশ শতকের অসমীয়া লিপি বিকাশের কাহিনির এক প্রত্যক্ষ নমুনা। এটিই সম্পূর্ণ অসমীয়া অক্ষরে লিখিত প্রথম ফলক। ফলকটির অক্ষরগুলির বৈশিষ্ট্য হ'ল-
ক)' ক্ষ' অক্ষর আধুনিক রূপ নিয়েছে।
খ) শ,ম,ত,ক ইত্যাদি অক্ষর আধুনিক অক্ষরের সাথে প্রায় এক।
গ) 'ধ' অক্ষরের আকৃতি মাত্রাহীন 'য' র মতো।
ছররা বিমানবন্দর

ছররা বিমানবন্দর ভারতের পশ্চিমবঙ্গ রাজ্যের পুরুলিয়া জেলায় অবস্থিত। বিমানবন্দরটি সদর শহর পুরুলিয়া থেকে ৮ কিলোমিটার বা ৫ মাইল উত্তর-পশ্চিম দিকে অবস্থান করছে। এটি বর্তমানে পরিত্যক্ত অবস্থার রয়েছে। বর্তমানে পশ্চিমবঙ্গ সরকার এই বিমানবন্দর থেকে ছোট বিমান পরিচালনার পরিকল্পনা গ্রহণ করেছে।
দ্বিতীয় বিশ্বযুদ্ধের সময়, বিমানবন্দরটি যুক্তরাষ্ট্রের সেনাবাহিনীর অন্তর্গত বিমান বাহিনীর ৪৪৪ তম বোম্বারমেন্ট গ্রুপের ঘাঁটি ছিল। ছররা মূলত বি-২৪ উড়োজাহাজের জন্য ব্যবহার করা হয়েছিল। ১৯৪৩ সালে মার্কিন যুক্তরাষ্ট্রের সেনাবাহিনীর অন্তর্গত বিমানবাহিনী বিমানবন্দরটিকে "এক্সএক্স বোমার কমান্ড অব ইন্ডিয়া"র জন্য বি -২৯ সুপারফর্রেস ঘাঁটি হিসাবে পরিকল্পনা করা হয়েছিল। "অ্যাডভান্স আর্মি এয়ার ফোর্সেস কনফারেন্স" বিমানবন্দরের উন্নয়ন করার জন্য ১৯৪৩ সালের ডিসেম্বরে ভারতে আসেন এবং হাজার হাজার ভারতীয়রা শ্রমিক সুপারফোসার্রেস পরিচালনাগুলির জন্য প্রয়োজনীয় সুবিধার উন্নয়ন করার জন্য কাজ করে।
১১ এপ্রিল ১৯৪৪ সালে "৪৪৪ তম গ্র্যান্ড ব্যান্ড এএএফ", ক্যানসাসে প্রশিক্ষণ সম্পন্ন করার পর দক্ষিণ আটলান্টিকের পরিবহন রুটের ধরে দীর্ঘ মাসের পরে এসে পৌঁছান ছররা বিমানবন্দরে। এই যাত্রা পথটি মরিসন ফিল্ড, ফ্লোরিডা সফর, তারপর দক্ষিণে ক্যারিবীয় দ্বীপ নাটাল, ব্রাজিলের অন্তর্ভুক্ত। ব্রাজিল থেকে দক্ষিণ আটলান্টিক মহাসাগর পার হয়ে পশ্চিম আফ্রিকায় আসে এবং মরোক্কোতে মারাকেশে পুনরায় পুনর্নবীকরণ করা হয়েছিল তারপর দলটি মরক্কো থেকে উত্তর ও পশ্চিমে উড়ে আলজেরিয়া ও মিশরে এসেছিল। ছররাতে পৌঁছানোর জন্য, বিমানটি ও কর্মীদের মাসিক যাত্রা শুরু হয়েছিল। দলটির সহযোগী উপাদানের মধ্যে ছিল ৫ ম, ৬ ম, ৭ ম এবং ৮ ম বোম রক্ষণাবেক্ষণ স্কোয়াড্রন; ১২ তম ছবি ল্যাব এবং ২৫ তম এয়ার সার্ভিস গ্রুপ।
আগমনের পর, বিমানের ইঞ্জিনের আগুনের কারণে বি -০৯৯ এর দলগুলি বসে ছিল বিমানক্ষেত্রে। বিমানের ইঞ্জিনগুলি ১১৫ ডিগ্রী ফারেনহাইটের চেয়ে বেশি তাপমাত্রায় কাজ করার জন্য ডিজাইন করা হয়নি, যা ভারতে সাধারণত কাজের জন্য অতিক্রম করা হতো। ফলে বিমানের ইঞ্জিনগুলিকে এবং কপালের ফ্ল্যাপ পরিবর্তন করা হয়। এই পরিবর্তনগুলির পরে, বি-২৯ বিমান পুনরায় চালু করা হয়েছিল।
ভারত থেকে, ৪৪৪ তম বোমারু দল জাপানের বিরুদ্ধে যুদ্ধ করতে চীনের বিমানঘাঁটি থেকে যাত্রা করার পরিকল্পনা করেছিল। দক্ষিণ-মধ্য চীনের চেন্ডুর দক্ষিণ-পশ্চিমে অবস্থিত কয়ানগান বিমানবন্দরে (এ -৩), দলটির পরবর্তী ঘাঁটি হিসাবে মনোনীত হয়েছিল।
২০০৩–’‌০৪ সালে তৎকালীন বামফ্রন্ট সরকার বিমানবন্দরটি চালু করার ব্যাপারে উদ্যেগী হলেও তেমন কোনও ফল হয়নি। জানা গেছে, ওই জমি কেন্দ্রীয় সরকারের প্রতিরক্ষা দপ্তরের আওতাধীন। বাঘমুন্ডির বিধায়ক নেপাল মাহাতোর উদ্যোগে প্রতিরক্ষা মন্ত্রকের থেকে রাজ্য সরকারের কাছে জমি হস্তান্তর করা হয়েছিল। কিন্তু তারপরও কাজ এগোয়নি। ২০০৮–’‌০৯ বর্ষে ফের একবার বিমানবন্দর তৈরির ব্যাপারে নেওয়া হয়েছিল উদ্যোগ। কিন্তু তখনও তেমন ফল হয়নি। পরে ফের ২০১১–’‌১২ সালে বিমানবন্দর তৈরির ব্যাপারে উদ্যোগ নেওয়া হলেও মেলেনি সফলতা। ২০১৭ সালে পশ্চিমবঙ্গের মুখ্যমন্ত্রী মমতা বন্দ্যোপাধ্যায় বিমানবন্দরটি চালুর কথা ঘোষণা করেন। এর পর বিমানবন্দরটি পরিদর্শন করে সরকারি পতিনিধি দল।
কামরূপ শিলালিপি

ইতিহাস রচনার সামগ্রিক হিসাবে তাম্র এবং শিলালিপি সমূহের গুরুত্ব আছে। অসমে বর্তমান পর্যন্ত উনচল্লিশটি লিপি আবিষ্কৃত হয়েছে। এই তালিকায় উদ্ধার হওয়া শিলা এবং তাম্রলিপিসমূহের তালিকা করে রাখা হয়েছে।
খেন্ রাজবংশ

সেন(বাংলা) বা খেন্‌ (অসমীয়া) বংশ মধ্যযুগে কামরূপ রাজ্য শাসন করা একটি রাজবংশ। সেন রাজবংশকে "ক্ষৌণীদ্র বংশ" বলা হত সেন সাম্রাজ্যের পতন হলেও এই রাজবংশের রাজারা বিচ্ছিন্ন ভাবে ভারত,বাংলাদেশ, নেপালের বিভিন্ন অঞ্চলে শাসন চালিয়েছিলো গৌড়, পুন্ড্র ও বরেন্দ্র পঞ্চদশ শতাব্দী পর্যন্ত সেন রাজবংশের অধীনে ছিল। তদ্বংশীয় গৌড়ের একটি ভূমের শাসক (ভুঁইয়া) নীলধ্বজ কামরুপ অধিকার করেন। আরিমত্তর বংশধর শেষ রাজা মৃগাংক (১৪১৫-১৪৪০) অপুত্রক হওয়ার কারণে তার মৃত্যুর পর ভূইঞাদের মধ্যে নীলধ্বজসেন নামের একজন সেনবংশী ভূইঞা ১৪৪০ সালে গৌড়র সিংহাসন দখল করেন। তিনি কামরূপ-কামতায় খেন্‌ বা সেন বংশর পত্তন করেন। নীলধ্বজের পর এক পুত্র চক্রধ্বজ এবং তার পরে চক্রধ্বজের পুত্র নীলাম্বর রাজা হন।নীলধ্বজ সেন গৌড়, কুচবিহার, নিম্ন আসাম ও বৃহত্তর রংপুর প্রভৃতি নিয়ে কামতা রাজ্য প্রতিষ্ঠা করেন। নীল ধ্বজ এর পর যথাক্রমে চক্রধ্বজ সেন ও নীলাম্বর সেন কামতা রাজ্যের অধিশ্বর হন। রাজা নীলাম্বর তার রাজ্যের বিভিন্ন স্থানে অসংখ্য দূর্গ নির্মাণ করেছিলেন। পীরগঞ্জের চতরাহাটের পশ্চিম পার্শ্বে নীল দরিয়ার দূর্গ তাদের অন্যতম। কামতা রাজ্য করতোয়া নদী পর্যন্ত বিস্তৃত ছিল। দিনাজপুরের ঘোড়াঘাট পর্যন্ত ছিল তার রাজ্যর দক্ষিণ সীমা। রাজধানী কামতাপুর থেকে ঘোড়াঘাট পর্যন্ত যে মেঠো রাজপথটি দৃষ্ট হয়, তা রাজা নীলাম্বর কর্তৃক নির্মিত।সুপ্রসিদ্ধ ব্যবসা কেন্দ্র চতরা হাটের পশ্চিম পার্শ্বে এই রাজ পথটি অতিক্রম করে অর্দ্ধ কি.মি. পথ সামনে অগ্রসর হলেই রাজা নীলাম্বরের দূর্গ বা নীল দরিয়ার দূর্গের ধ্বংসাবশেষ দৃষ্টি গোচর হয়। এখানে ৯২.০০ একর সুবিশাল জলাধার বেষ্টন করে আছে ৪৮ একর স্থল ভাগকে। গৃহ কোন্দলের সুযোগে মুসলমানরা আক্রমণ করায় এই রাজবংশ বেশিদিন শাসন করতে পরেনি। ১৪৯৮ খ্রিষ্টাব্দে নীলাম্বরের মৃত্যুতে খেন্‌ বংশের অন্ত হয়। সেন বংশীয় রাজা নীলাম্বর কামতেশ্বরী মন্দিরের প্রতিষ্ঠাতা এবং তিনি কামতেশ্বর নামে পরিচিত ছিলেন।
কামতাপুর রাজ্য অবশেষে ১৪৯৮ সালে আলাউদ্দিন হোসেন শাহের হাতে পড়ে। কিন্তু হোসেন শাহ রাজ্য শাসন করতে পারেননি- ১৫০৫ সালে এই অঞ্চলের ভূইয়ান প্রধানরা হানাদারদের পরাজিত করে। শীঘ্রই কামতা রাজ্যের নিয়ন্ত্রণ কোচ রাজবংশের হাতে চলে যায়।
বাঘ হাজরিকা

বাঘ হাজরিকার জন্ম হয়েছিল অসমের গড়গাঁওর কাছের ঢেকরীগাঁওতে। আসল নাম ছিল ইসমাইল সিদ্দিকি। একদিন একটি বাঘ তার গ্রামে ঢুকে পড়লে তিনি একা হাতেই বাঘটিকে হত্যা করেন৷ এই খবর আহোম রাজা চক্রধ্বজ সিংহের কাণে যায় এবং রাজা তার প্রতিভা দেখার জন্ড রাজসভায় নিমন্ত্রণ করেন। রাজা তার বীরত্ব দেখে প্রশংসা করেন এবং তাকে এক হাজারজন পাইকের নিচে হাজরিকা পদবী দেন। তখন থেকেই ইসমাইল সিদ্দিকির নাম বাঘ হাজরিকা হয়৷
শরাইঘাটের যুদ্ধে নৌকা-চালনায় পারদর্শী বাঘ হাজরিকা লাচিত বরফুকনের সহচর ছিলেন। তিনি সাহসীকতার সাথে শরাইঘাটর যুদ্ধে মোগলের বিরুদ্ধে লড়াই করেছিলেন৷
শরাইঘাটের যুদ্ধের সময়ে লাচিত বরফুকনের গৃহ ছিল ব্রহ্মপুত্রের দক্ষিণে, এবং রামসিংহর উত্তরে, কামান দক্ষিণে তাক করে, যুদ্ধ পাচদিন চলে। লাচিত বিষণ্ণ হন, কারণ, মোগলের কামানে বহুে অসমীয়া সৈন্যর জীবহানি ঘটে। বাঘে বলেন, এর সমাধান করার দায়িত্ব আমার। রাতে বাঘ, নিজের সহযোদ্ধাদের সাথে লুইত সাঁতরিয়ে মোগলের সব বারুদে জল ঢেলে আসেন। ফলে পাচদিন কামান বন্ধ থাকে।
জিমোঁ উন্সু

জিমোঁ উন্সু (ফরাসি ভাষা: Djimon Hounsou, ; জন্ম ২৪শে এপ্রিল ১৯৬৪) হলেন একজন বেনিনীয় অভিনেতা ও মডেল। উন্সু সঙ্গীতের ভিডিওতে মডেল হিসেবে তার কর্মজীবন শুরু করেন। সান্ড্রা বার্নহার্ড পরিচালিত "উইদাউট ইউ আই এম নাথিং" (১৯৯০) দিয়ে তার চলচ্চিত্র কর্মজীবন শুরু হয়। স্টিভেন স্পিলবার্গ পরিচালিত "আমিস্টাড" (১৯৯৭) চলচ্চিত্রে অভিনয়ের মাধ্যমে খ্যাতি অর্জন করেন এবং শ্রেষ্ঠ নাট্য অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি পরবর্তীতে "গ্ল্যাডিয়েটর" (২০০০), "ইন আমেরিকা" (২০০৩), এবং "ব্লাড ডায়মন্ড" (২০০৬) ছবিতে অভিনয় করে আরও সুনাম অর্জন করেন। শেষোক্ত দুটি চলচ্চিত্রের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং এই তিনটি চলচ্চিত্রে অভিনয়ের জন্য স্ক্রিন অ্যাক্টরস গিল্ড পুরস্কারের মনোনয়ন লাভ করেন। এছাড়া তিনি "গার্ডিয়ান্স অব দ্য গ্যালাক্সি" (২০১৪), "ফিউরিয়াস সেভেন" (২০১৫), "দ্য লিজেন্ড অব টারজান" (২০১৬), এবং "" (২০১৭)।
উন্সু ১৯৬৪ সালের ২৪শে এপ্রিল বর্তমান বেনিনের কতোনোতে জন্মগ্রহণ করেন। তার পিতা পিয়ের উন্সু ও মাতা আলবার্তিন। ১২ বছর বয়সে তিনি তার ভাই এদমঁর সাথে ফ্রান্সের লিওঁ শহরে চলে যান। ফ্রান্সের আসার পর তিনি বিদ্যালয় থেকে ঝড়ে পড়েন এবং এক সময় গৃহহীন হয়ে পড়েন। এক আলোকচিত্রীর সাথে পরিচয়ের মধ্যে দিয়ে উন্সু ফ্যাশন ডিজাইনার থিয়েরি মুগলারের সাথে পরিচিত হন, তিনি তাকে মডেলিং কর্মজীবন বেছে নেওয়ার পরামর্শ দেন। ১৯৮৭ সালে উন্সু পেশাদার মডেল হয়ে ওঠেন এবং প্যারিসে প্রতিষ্ঠা লাভ করেন। ১৯৯০ সালে তিনি মার্কিন যুক্তরাষ্ট্রে পাড়ি জমান।
বুরঞ্জী

বুরঞ্জী হল ইতিহাসের একপ্রকারের কালক্রমিক লিখিত বিবরণ। অসমের বুরঞ্জীসমূহ প্রথমাবস্থায় আহোম ভাষাতে লেখা হয়েছিল এবং এই রীতি ১৮৫৮ সাল পর্যন্দ অব্যাহত ছিল। পরে বুরঞ্জী লিখতে অসমীয়া ভাষা আহোম ভাষার স্থান নেয়।
আহোম সাম্রাজ্যের প্রতিষ্ঠাপক স্বর্গদেব চুকাফার নির্দেশে ১২২৮ সালে অসমে বুরঞ্জী লেখা ব্যবস্থার প্রবর্ত্তন ঘটে। সেই সময়ে শাসকীয় পক্ষের সঙ্গে বাকী লোকরাও ঘরে ঘরে বুরঞ্জী লিখে রাখত। কালক্রমে বুরঞ্জীর মূলতঃ দুটো ভাগ দেখা যায়: রাজাঘরীয়া বুরঞ্জী এবং অন্যান্য পরিবারসমূহে লেখা বুরঞ্জী। আহোম ভাষায় লিখিত বুরঞ্জীসমূহকে বিষয়বস্তু অনুযায়ী দেও বুরঞ্জী এবং ডিন বুরঞ্জী হিসাবে দুই ভাগে ভাগ করা যায় । 'দেও' শব্দর অর্থ হ’ল স্বর্গীয় এবং এমন বুরঞ্জীতে সৃষ্টির উৎপত্তি, ইন্দ্র, স্বর্গ ইত্যাদির বিষয়ে উপকথামূলক কাহিনী আছে। অন্যদিকে 'ডিন' শব্দের অর্থ হ’ল পৃথিবী এবং ইয়াে ম্যুং-রি-ম্যুং রাম রাজ্যে খুন্-লুং এবং খুনলাইতের বংশধরগণ এবং চুকাফা প্রতিষ্ঠা করা রাজ্যসমূহের বিষয়ে তথ্য-পাতি আছে। বুরঞ্জীসমূহের আকার, বিবরণ ইত্যাদির আধারে একে লাই লিক (ঘাই/রাজনীতি বিষয়ক পুথি), লিট (নথি পত্র/পবিত্র গ্রন্থ), রু-পুত (শিক্ষার উদ্দেশ্যে রক্ষিত নথি পত্র), উ-কুত (থোরতে লিখে রাখা ঘটনাপঞ্জী) ইত্যাদি ভাগে ভাগ করা হয়। আহোম সাম্রাজ্যের পতনের পরে বুরঞ্জী লেখার প্রথাও ধীরে ধীরে অপ্রচলিত হয়।
বুরঞ্জী (বা "বু-রন্-জী") শব্দটির মূল টাই-চীন ভাষা। বু মানে মূর্খ, রন মানে শেখানো এবং জী মানে সম্ভার। অর্থাৎ এর ব্যুৎপত্তিগত অর্থ হল মূর্খের শিক্ষার সম্ভার। আহোম রাজত্বকালে লেখা বুরঞ্জীসমূহে আহোম রাজ্য ছাড়াও কাছের চুতীয়া রাজ্য, কাছাড়ি রাজ্য এবং ত্রিপুরা রাজ্য (শুুতীয়া, কাছাড়ি এবং ত্রিপুরা বুরঞ্জী) তথা কূটনৈতিক সম্পর্ক থাকা মোগল সাম্রাজ্যের (পাদশ্যাহ বুরঞ্জী) বিষয়েও বিশদ বিবরণ আছে। এই বুরঞ্জীসমূহ ঘাইকরে সাঁচিপাতে লেখা হয়েছিল।
আহোম প্রশাসনে বুরঞ্জী প্রনয়নের একটি সুকীয়া বিভাগ ছিল। প্রথমে চিরিং পদের মানুষরা বুরঞ্জী লেখার কাজ করত। তাঁদররকে পরিচালনার ভার বরচিরিং বরুয়া এবং চিরিং ফুকন নামের দুজন উচ্চপদস্থ কর্মচারীকে দিয়ে হয়েছিল। চিরিং ফুকন প্রকৃত বুরঞ্জী রচনা করেছিলেন। পরে অসমীয়া ভাষায় লেখা বুরঞ্জীসমূহের নকল করতে লেখারু নামের একটি পদ নিয়োগ করা হয়েছিল এবং লেখকের বরুয়া নামক একজন কর্মচারী তাদের পরিচালনা করেছিল। রাজেশ্বর সিংহর শাসনকালে কীর্ত্তি চন্দ্র বরবরুয়া নিজের বংশ মর্যদা সম্পর্কে অসঙ্গতিপূর্ণ তথ্য আছে বলে রাজার অনুমতি নিয়ে বহু বুরঞ্জী জ্বালিয়ে নষ্ট করে। তখন থেকে বুরঞ্জী লিখনের দায়িত্ব বরবরুয়ার হস্তান্তরিতনহয়।
পশ্চিমী আসামি ছিল প্রভাবশালী সাহিত্যিক ভাষা এবং "আহোম আদালতগুলিতে লেখা বুনিয়াদি সহ সকল প্রাচীন অসমীয়া সাহিত্যের একমাত্র মাধ্যম"। পূর্বের অসমীয়াউপভাষাটি ১৯ শতকের গোড়ার দিকের অঞ্চলে এই অঞ্চলের আদর্শ সাহিত্যিক ভাষা হয়ে উঠেছিল। ১৭ থেকে ১৯ শতকের মধ্যে গড়ে ওঠা অসমীয়া লেখার একটি শৈলী গার্গায় উল্লেখযোগ্যভাবে পূর্ব অসমে বুরজিস লেখার জন্য ব্যবহৃত হয়
মাজুলীর সন্ধি

মাজুলীর সন্ধি (১৫৬৩) কোচ রাজা নরনারায়ণ এবং আহোম রাজা চুখাম্‌ফার মধ্যে স্বাক্ষরিত হয়েছিল। নরনারায়ণের ভাতা এবং কোচ সেনাপতি চিলারায়ের আহোম রাজ্যে চালানো আক্রমণে আহোমের রাজধানী গড়গাঁওর পতন হয়। স্বর্গদেউর এক ভাইকে ধরে আহোম কর্মচারীদের চক্রান্তে গড়গাঁও পতনের পরে স্বর্গদেব পলায়ন করেন। পরে আহোম রাজা তার মন্ত্রী আইখেক বুঢ়াগোহাঁইর মাধ্যমে শান্তি স্থাপনার জন্য কোচ রাজাকে আমন্ত্রণ জানান। শান্তি আলোচনার সময়ে নরনারায়ণ মাজুলীতে বহর পাতেন। শেষে দুইপক্ষেরই মেনে নেওয়া শর্তসমূহ ছিল:
এর সঙ্গে কোচ রাজা তিনজন কোচ কর্মচারীকে "রাজখোয়া" হিসাবে প্রতিষ্ঠা করেন - উজীর বামুণ, তপস্বী লস্কর এবং মালমূল্য লস্কর। নতুনকরে আহরণ করা অঞ্চলটির ভাগ-বাটোয়ারার জন্য নারায়ণপুরে একটি কোঠা প্রতিষ্ঠা করা হয়।
মৈদাম

মৈদাম হল আহোম জনগোষ্ঠীর লোকের পরম্পরাগত মৃতদেহ সংস্কার প্রথা। মৈদাম প্রথায় সৎকার করা মৃতের সমাধিকে মৈদাম বলে। আহোম রাজপরিবারের লোক এবং কর্মচারীদেরকে মৈদাম প্রথার মাধ্যমে সমাধিস্থ করা হত। আহোমরা হিন্দু ধর্ম গ্রহণ করার পরে ধীরে ধীরে মৃতদেহ সংস্কারের এই প্রথা লোপ পায়।
শিবসাগরের কাছের শরাইদেউয়ে আহোম যুগের ১৫০ টারও অধিক মৈদাম দেখতে পাওয়া যায়। এর মধ্যে ৩০ টা ভারতীয় পুরাতত্ত্ব অনুসন্ধান এবং অসম সরকারের পুরাতত্ত্ব বিভাগ দ্বারা সংরক্ষিত করা হয়েছে। যোরহাটে শেষ আহোম রাজা পুরন্দর সিংহ এবং শরাইঘাটের যুদ্ধের মূল অসমীয়া সেনাপতি লাচিত বরফুকনের মৈদাম আছে।
মীরজুমলার অসম আক্রমণের সময়ে এবং ইংরাে শাসনকালে মোগল এবং ইংরেজরা বহু মৈদামের ধন-সোনা লুট-পাট করে।
মৈদাম প্রথায় মৃতদেহকে স্নান করিয়ে রুংডাং, অর্থাৎ কাঠ দিয়ে সাজানো একটি বিশেষধরনের শয্যার ভিতরে প্রবেশ করিয়ে রাখা হয়। রুংডাং পোতা স্থানে একটি ঘর তৈরি করা হয়। একে রুংডাং কারেং বলে। এর ভিতরে মৃতের জীবিতকালে ব্যবহার করা সামগ্রীসমূহ, যেমন: শালপীরা, হেংদাং, শরা, কাটারী, চূণের টেমী ইত্যাদি, রাখা হয়। শেষে একে নিয়ে এসে মাটির এক অনুচ্চ দৌল সাজানো হয়। এই দৌলটির ওপরভাগকে চাও চালি বলা হয়। মৈদামের ভিতরকে একটি বা ততোধিক ভাগে ভাগ করা যায়। চাং রুং ফুকনের বুরঞ্জীতে মৈদামের গঠন প্রণালীর বিবরণ আছে।
ভারতীয় পুরাতত্ত্ব অনুসন্ধানে চালানো খননকার্যে মৈদামের ভিতরভাগে হাতীদাঁত এবং কাঠের সামগ্রীর অবশিষ্টাংশ উদ্ধার হয়েছে।
নেমচিপ

নেমচিপ ইনকর্পোরেটেড (Namecheap, Inc.) একটি আইসিএনএন (ICANN) স্বীকৃত রেজিস্ট্রার (registrar,) কোম্পানি যারা ডোমেইন রেজিস্ট্রেশন করে এবং বিভিন্ন কোম্পানির কাছে বিক্রি করে (also known as aftermarket domain names)। ফিনিক্স, অ্যারিজোনায় অবস্থিত এ কোম্পানিটি একই সাথে ওয়েবসাইট হোস্টিং  ও বিভিন্ন ওয়েব সিকিউরিটি সার্ভিসও প্রদান করে থাকে। কোম্পানির ভাষ্যমতে ৩০ লক্ষ ব্যবহারকারীর প্রায় ৭০ লক্ষ ডোমেইন তারা নিয়ন্ত্রণ করে থাকে। 
২০০০ সাল নাগাদ নেমচিপ প্রতিষ্ঠা করেন রিচার্ড কার্কেন্ডল (Richard Kirkendall)।
২০১০ এর নভেম্বরে লাইফহ্যাকার (Lifehacker) এর একটি জরীপে এটি সেরা ডোমেইন সার্ভিস প্রোভাইডার হিসেবে স্বীকৃতি পায়। সেপ্টেম্বর ২০১২ তে এটি আবার লাইফহ্যাকারের জরীপে সবচেয়ে জনপ্রিয় ডোমেইন সার্ভিস প্রোভাইডার হিসেবে নির্বাচিত হয়।
মার্চ ২০১২ তে নেমচিপ বিটকয়েন (Bitcoin) একসেপ্ট করা শুরু করে
মে ২০১৪ তে, নেমচিপ আইসিএনএন এর রেজিস্ট্রার এক্রিডিটেশন চুক্তি (Registrar Accreditation Agreement with ICANN) ভঙ্গ করার দায়ে অভিযুক্ত হয়।
ব্রহ্মপাল

ব্রহ্মপাল () হলেন কামরূপ রাজ্যের পাল রাজবংশের প্রতিষ্ঠাপক। শালস্তম্ভ বংশের শেষ রাজা ত্যাগসিংহের কোনো সন্তান-সন্ততি ছিল না। তাই শালস্তম্ভ বংশ লোপ পেয়েছিল। প্রজাগণ পুরানো নরক বংশীয় কুমার ব্রহ্মপালকে রাজা মনোনীত করেছিল। তিনি ৯০০ খ্রিষ্টাব্দ থেকে ৯২০ খ্রিষ্টাব্দ পর্যন্ত কামরূপ রাজ্যে রাজত্ব করেছিলেন। তিনি কুলদেবীকে বিয়ে করেছিলেন। এরপর তাদের পুত্র রত্নপাল ব্রহ্মপালের উত্তরাসুরী হিসাবে রাজ সিংহাসনে বসেছিলেন।
পাল রাজবংশ (কামরূপ)

পাল রাজবংশ () আনুমানিক ৯৯০ খ্রিষ্টাব্দ থেকে ১১৩৮ খ্রিষ্টাব্দ পর্যন্ত কামরূপ রাজ্য রাজত্ব করেছিল। শালস্তম্ভ বংশের শেষ রাজা ত্যাগ সিংহের সন্তান-সন্ততি না থাকায় সেই বংশ লোপ পেয়েছিল। প্রজাগণ ব্রহ্মপাল স্থানীয় নামক একজন রাজকুমারকে রাজা মনোনীত করেছিল। বঙ্গীয় পাল রাজবংশের মত তাদেরও প্রথম রাজা নির্বাচিত করা হয়েছিল। বঙ্গীয়র পাল রাজবংশ বৌদ্ধ ধর্মী ছিল। অন্যদিকে, কামরূপ রাজ্য রাজত্ব করা পাল রাজবংশ হিন্দু ছিল। যদিও অনেক ঐতিহাসিকদের মতে, কামরূপের পাল বংশ আদতে বাংলারই পাল বংশের বিচ্ছিন্ন অংশ। ব্রহ্মপাল বজ্রযানী বৌদ্ধ ধর্ম ত্যাগ করে পুনরায় হিন্দু ধর্ম গ্রহণ করে সিংহাসনে বসেন।
বৃদ্ধকালে ব্রহ্মপাল সন্ন্যাস গ্রহণ করেন এবং পিতার ইচ্ছা অনুসারে পুত্র রত্নপাল কামরূপের রাজা হন। রত্নপালের পর এক নাতি ইন্দ্রপাল এবং ক্রমে গোপাল, হর্ষপাল, ধর্মপাল রাজা হন। রাজা হয়ে ধর্মপাল রাজধানী প্রাগজ্যোতিষপুর থেকে কামরূপ নগরে নিয়ে যান। ধর্মপালের পর তার পুত্র জয়পাল রাজা হন।
গৌড়ের রাজা রামপাল জয়পাল রাজার সময়ে কামরূপ রাজ্য আক্রমণ করেন। এর পরেই কামরূপ রাজ্যে পাল রাজবংশের পতন ঘটে।পাল সাম্রাজ্যের পতন ঘটলে সেন সাম্রাজ্যের উন্মেষ ঘটে।বিজয় সেন পাল রাজবংশের শেষ রাজা মদন পালকে তার রাজধানী গৌড় থেকে বিতাড়িত করেন। মদন পাল উত্তর বঙ্গে পলায়ন করেন। এবং পরবর্তী আট বছর সেখানে পাল বংশের শাসন কায়েম রাখেন। ১১৫২-৫৩ খ্রীস্টাব্দে মদন পালের মৃত্যুর পর বিজয় সেন সমগ্র উত্তরবঙ্গ অধিকার করে নেন।